title: Timo Seikkula

text: Seikkula jatkoi SM-liigauraansa Kalevan Pallossa kaudella 1998–1999. Kausi oli hänelle ainoa kokonainen SM-liigassa. Seikkula teki 52 runkosarjaottelussa tehot 3+8=11. KalPa kuitenkin teki kauden jälkeen konkurssin ja joutui pelaamaan seuraavalla kaudella kaksi sarjatasoa alempana Suomi-sarjassa. Seikkula palasi kaudeksi 1999–2000 I-divisioonaan ja siirtyi Kokkolan Hermekseen. Hän teki siellä 48 runkosarjaottelussa tehot 3+11=14. Kaudella 2000–2001 Seikkula jatkoi pelejään Mestiksessä Forssan Palloseuran riveissä.


title: Timo Seikkula

text: Kaudeksi 2001–2002 Seikkula siirtyi Ruotsin toiseksi korkeimmalle sarjatasolle HockeyAllsvenskan-joukkue IK Oskarshamniin. Syksyllä 2003 hän kävi try-outilla Kajaanin Hokissa, mutta lähti joukkueesta jo ennen kauden 2003–2004 alkua saatuaan rahakkaamman sopimuksen Nyköpings Hockeyn joukkueesta. Seikkula teki HockeyAllsvenskanissa parhaillaan 20 (6+14) pistettä runkosarjassa kaudella 2004–2005. Hän teki koko sarjassa yhteensä 283 runkosarjaottelussa tehot 45+66=111. Vuodet 2008–2010 Seikkula pelasi Ranskan Ligue Magnusin Diables Rouges de Briançonissa. Hän voitti siellä vuonna 2010 French Cupin.


title: Timo Seikkula

text: Syyskuussa 2010 Seikkula palasi kasvattajaseuraansa JHT:hen. Hän toimi kaudella 2010–2011 joukkueen varakapteenina ja kaudella 2011–2012 Seikkula nousi JHT:n kapteeniksi. SM-liigaotteluita hän pelasi yhteensä 53 kahden kauden aikana ja pelasi urallaan lähinnä Suomen ja Ruotsin alemmilla sarjatasoilla, kunnes lopetti Suomi-sarjan JHT:n pelaajana 2014. Hän on ollut sen jälkeen saman joukkueen apuvalmentajana.


title: Timo Seikkula

text: Seikkula oli voittamassa alle 20-vuotiaiden maailmanmestaruutta vuonna 1998. Hän voitti myös alle 18-vuotiaiden EM-hopeaa vuonna 1996.


title: Rusotöpökerttunen

text: Rusotöpökerttunen ("Sylvietta ruficapilla") on afrikantöpökerttusten heimoon kuuluva afrikkalainen varpuslintu. Sen esiintymisalue käsittää Gabonin, Kongon, Sambian, Angolan sekä Malawin ja Mosambikin länsiosat. Lajista tunnetaan kuusi alalajia. José Vicente Barbosa du Bocage kuvaili lajin holotyypin Angolan Benguela Cacondasta vuonna 1877.


title: Karl Taylor Compton

text: Karl Taylor Compton (14. syyskuuta 1887 Wooster, Ohio, Yhdysvallat – 22. heinäkuuta 1954 New York, New York, Yhdysvallat) oli yhdysvaltalainen fyysikko ja Massachusetts Institute of Technologyn rehtori 1930–1948. Toisen maailmansodan aikana hän oli merkittävä tiedevaikuttaja, ja hän oli mukana muun muassa tutkan ja atomipommin kehittämisessä.


title: Karl Taylor Compton

text: Karl Compton syntyi Ohiossa vuonna 1887. Hänen vanhempansa olivat Elias ja Otelia Augspurger Compton. Karl oli vanhin lapsista, ja hän sai myöhemmin kolme nuorempaa sisarusta: Maryn, Wilsonin ja Arthurin. Elias Comptonin isovanhemmat olivat tulleet Yhdysvaltoihin jo ennen vapaussotaa. Otelia Augspurgerin perhe oli tullut Ohioon vasta 1800-luvun alussa, ja he olivat Alsacen ja Hessenin mennoniittoja.


title: Karl Taylor Compton

text: Compton valmistui College of Woosterista filosofian kandidaatiksi vuonna 1908. Opiskelujen ohessa hän työskenteli laboratoriossa ja tätä kautta kiinnostui fyysiikasta. Vuonna 1909 hän valmistui maisteriksi. Hänen gradunsa julkaistiin seuraavana vuonna "Physical Review" -lehdessä.


title: Karl Taylor Compton

text: Compton sai valmistumisensa jälkeen tarjouksen Koreasta lähetyskoulun tiedeopettajana, mikä olisi ollut hänen isänsä mielestä paras paikka pojalleen. Compton ei ollut kuitenkaan vielä valmis opettajaksi, ja isänsä kannustamana hän päätyi kuitenkin vuonna 1910 Princetonin yliopistoon jatkamaan opintojaan. Princetonissa hän sai osa-aikaisen apulaisopettajan paikan. Tohtorin tutkintoa Compton alkoi suorittaa Owen Willans Richardsonin alaisuudessa. He julkaisivat useita artikkeleita, ja Richardson sai myöhemmin Nobel-palkinnon tutkimuksista, joissa Compton oli ollut apuna. Compton valmistui tohtoriksi vuonna 1912.


title: Karl Taylor Compton

text: Vuonna 1913 Compton aloitti työt Reed Collegen fysiikan opettajana. Princetoniin hän palasi kaksi vuotta myöhemmin fysiikan apulaisprofessoriksi. Ensimmäisen maailmansodan aikana Compton lähetettiin Pariisiin Yhdysvaltain suurlähetystön tieteelliseksi apulaisattaseaksi. Sota-aikana hän tajusi tieteen merkityksen sotatantereella ja loi useita tulevaisuuden kannalta merkittäviä kontakteja.


title: Karl Taylor Compton

text: Kesäkuussa 1919 Comptonista tuli professori opettajan- ja fyysikontaitojensa ansiosta. Hänen maineensa kasvoi Princetonissa, ja vuonna 1927 hänet nimettiin Palmer Laboratoryn johtajaksi ja hänelle myönnettiin Cyrus Fogg Brackett -professuuri. Hän siirtyikin uuden nimityksen myötä valvomaan laitoksen lopputöitä. Vuoden 1930 alkupuolella Comptonille tarjottiin Massachusetts Institute of Technologyn (MIT) rehtorin paikkaa. Compton astui virkaan vaikeaan aikaan heinäkuussa 1930, jolloin 1930-luvun lama vaikeutti rahoituksen saantia ja tiedettä syytettiin monista yhteiskunnan epäkohdista. Compton oli kuitenkin rohkea tieteen puolestapuhuja ja MIT:n uudistaja. Hänellä oli suuri vaikutus yliopiston maailmanmaineen kehittymiselle. Viiden vuoden aikana Compton oli uudistanut hallinnon ja opetuksen sekä tehnyt useita muita muutoksia.


title: Karl Taylor Compton

text: Compton edisti MIT-aikanaan myös yliopistojen ja hallituksen välistä yhteistyötä. Yhteiskunnallista työtä hän teki monissa järjestöissä. Jo vuonna 1923 hänet oli valittu American Philosophical Societyyn ja seuraavana vuonna kansalliseen tiedeakatemiaan, jonka fysiikan osaston puheenjohtajana hän toimi 1927–1930. Vuonna 1925 Comptonista tuli American Physical Societyn varajohtaja ja kaksi vuotta myöhemmin sen johtaja.


title: Karl Taylor Compton

text: Toisen maailmansodan aikana Compton nimettiin National Defense Research Committeen (NDRC) jäseneksi ja komitean D-osaston johtajaksi. Osaston tieteilijät tutkivat erityisesti erilaisia havaintomenetelmiä, kuten tutkaa ja lämpösäteilyä. Vuonna 1941 NDRC sulautettiin Office of Scientific Research and Developmentiin (OSRD), jota johti NDRC:n tavoin Vannevar Bush. Sodan aikana hän palveli useassa eri komiteassa, jotka käsittelivät asetekniikkaa ja aseiden kehitystä. Vuonna 1945 hän oli kenraali Douglas MacArthurin tieteellinen neuvonantaja ja Manilassa sijainneen OSRD:n Tyynenmeren-osaston johtaja.


title: Karl Taylor Compton

text: Compton oli merkittävässä asemassa myös atomipommin kehittämisessä. Hän oli mukana sotaministerin atomipommia koskevassa erityiskomiteassa, ja presidentti Harry S. Truman nimitti hänet puolustushaarakomentajien neuvoston lautakuntaan, joka arvioi atomipommien testaamista. Manhattan-projektissa hän oli jäsenenä Interim Committeessa. Sodan jälkeen hänet palkittiin Medal for Meritillä, joka oli Yhdysvaltain armeijan korkein siviiliarvomerkki. Hän sai sen vihamielisyyksien lopettamisen nopeuttamisesta erityisesti tutkajärjestelmien tutkimuksen ansiosta.


title: Karl Taylor Compton

text: MIT:n rehtorin virasta Compton erosi vuonna 1948. Tämän jälkeen hän toimi kuitenkin yliopiston hallintoneuvoston puheenjohtajana vuoteen 1954. Kesäkuussa 1954 Compton sai New Yorkissa sydänkohtauksen kesken kokouksen. Kuusi päivää myöhemmin hän kuoli veritulppaan.


title: Savannitöpökerttunen

text: Savannitöpökerttunen ("Sylvietta rufescens") on afrikatöpökerttusten heimoon kuuluva afrikkalainen varpuslintu. Sen esiintymisalue käsittää mantereen eteläisen osan Angolasta, Zairesta ja Burundista etelään aina Etelä-Afrikkaan saakka. Lajista tunnetaan seitsemän alalajia. Louis Jean Pierre Vieillot kuvaili lajin holotyypin Etelä-Afrikan Kapmaan länsiosan Olifants Riveriltä vuonna 1817.


title: Sitruunatöpökerttunen

text: Sitruunatöpökerttunen ("Sylvietta denti") on afrikantöpökerttusten heimoon kuuluva länsiafrikkalainen varpuslintu. Sen esiintymisalue ulottuu Guinean länsiosasta ja Sierra Leonesta itään Keski-Afrikan tasavaltaan ja Länsi-Ugandaan, ja etelään Angolan koillisosaan. Lajista tunnetaan kaksi alalajia. William Robert Ogilvie-Grant kuvaili lajin holotyypin Zairen Fort Benistä vuonna 1906.


title: Maso

text:
Maso on kylä Kärppälän kyläalueella itäisessä Sastamalassa, Pirkanmaalla. Maso sijaitsee aivan kunnanrajan tuntumassa Masontien varrella.
Mason alueelta on löydetty esihistoriallisia esineitä, jotka ajoituksen perusteella ovat ajalta 4000–7000 eaa. Alun perin asutusta on ollut alueella Rautaveden ja Kuloveden rannoilla, mistä se levisi laajemmalle alueelle 1700-luvun lopulta alkaen. Maso onkin ollut muiden kylien takamaita pitkälle 1800-luvulle, eikä siksi ole kunnan maarekisterikylä.


title: Maso

text: Mason eteläpuolella virtaa Kärppälänjoen latvahaara Masojoki. Kuivattu Masojärvi sijaitsee Nokian kunnan puolella.


title: Anna Veith

text: Anna Veith (o.s. Fenninger, s. 18. kesäkuuta 1989) on itävaltalainen alppihiihtäjä. Hän on olympiavoittaja, kolminkertainen maailmanmestari ja kaksinkertainen maailmancupin kokonaiskilpailun voittaja. Hän on voittanut kahdesti suurpujottelun maailmancupin ja kerran alppiyhdistetyn cupin. Huhtikuussa 2016 hän meni naimisiin lumilautailija Manuel Veithin kanssa, ja otti samalla hänen sukunimensä käyttöön.


title: Anna Veith

text: Nuorten MM-kilpailuissa Fenninger on voittanut yhteensä kolme kultaa, kaksi hopeaa ja yhden pronssin. Val d'Isèren MM-kilpailuissa 2009 hän sijoittui neljänneksi super-G:ssä ja seitsemänneksi superalppiyhdistetyssä. Vancouverin olympialaisissa 2010 hän oli syöksylaskussa 25:s ja superalppiyhdistetyssä sekä supersuurpujottelussa kuudestoista. Garmisch-Partenkirchenin MM-kilpailuissa 2011 Fenninger sijoittui viidenneksi super-G:ssä ja voitti kultaa superalppiyhdistetyssä sekä hopeaa joukkuekilpailussa. Schladmingin MM-kilpailuissa 2013 hän sai suurpujottelussa pronssia ja oli syöksylaskussa 11:s.


title: Anna Veith

text: Sotšin olympialaisissa 2014 Fenninger voitti olympiakultaa supersuurpujottelussa sekä olympiahopeaa suurpujottelussa ja oli kahdeksas superalppiyhdistetyssä. Vailin / Beaver Creekin MM-kilpailuissa 2015 Fenninger voitti kultaa supersuurpujottelussa ja suurpujottelussa sekä hopeaa syöksylaskussa. Alppiyhdistetyssä hän oli neljäs. Pyeongchangin olympialaisissa 2018 hän saavutti hopeaa supersuurpujottelussa ja oli kahdestoista suurpujottelussa.


title: Anna Veith

text: Fenningerin ensimmäinen kilpailu alppihiihdon maailmancupissa oli Levin pujottelussa 11. marraskuuta 2006. Ensimmäisen pistesijansa hän saavutti Cortina d’Ampezzon suurpujottelussa tammikuussa 2007 oltuaan lopputuloksissa kuudestoista. Ensimmäisen palkintokorokepaikkansa Fenninger saavutti Cortina d'Ampezzon super-G:ssä tammikuussa 2008 oltuaan toinen. Kaudella 2010–2011 hän sijoittui kolmanneksi Altenmarkt-Zauchenseen syöksylaskussa ja Cortina d'Ampezzon super-G:ssä. Kaudella 2011–2012 hän voitti Lienzin suurpujottelun, oli toinen Lake Louisen ja Garmisch-Partenkirchenin super-G:ssä ja Schladmingin suurpujottelussa sekä kolmas Beaver Creekin ja Bad Kleinkirchheimin super-G:ssä. Maailmancupin kokonaiskilpailussa hän sijoittui viidenneksi, super-G:n cupissa kolmanneksi ja suurpujottelucupissa neljänneksi.


title: Anna Veith

text: Fenninger voitti kaudella 2012–2013 Semmeringin ja Ofterschwangin suurpujottelun ja Garmisch-Partenkirchenin super-G:n, sijoittui toiseksi Åren suurpujottelussa ja Sankt Antonin supersuurpujottelussa sekä kolmanneksi Lake Louisen supersuurpujottelussa, Sankt Antonin syöksylaskussa ja Mariborin suurpujottelussa. Hän sijoittui maailmancupin kokonaiskilpailussa kolmanneksi, suurpujottelucupissa toiseksi ja supersuurpujottelun cupissa kolmanneksi.


title: Anna Veith

text: Kaudella 2013–2014 Fenninger saavutti Beaver Creekin supersuurpujottelussa sijan kaksi. Lake Louisessa hän sijoittui kolmanneksi sekä syöksylaskussa että supersuurpujottelussa. St. Moritzin supersuurpujottelussa hän oli kolmas. Kauden ensimmäisen voittonsa hän saavutti Lienzin suurpujottelussa joulukuussa. Altenmarkt-Zauchenseen syöksylaskussa hän oli toinen ja supersuurpujottelussa kolmas. Crans-Montanan syöksylaskussa hän oli toinen. Åressa hän voitti molemmat suurpujottelut. Lenzerheidessa hän oli supersuurpujottelussa toinen ja voitti suurpujottelun. Hän voitti maailmancupin kokonaiskilpailun ja suurpujottelucupin. Supersuurpujottelucupissa ja syöksylaskucupissa hän sijoittui toiseksi.


title: Anna Veith

text: Kaudella 2014–2015 Fenninger jakoi voiton kauden avanneessa Söldenin suurpujottelussa Mikaela Shiffrinin kanssa. Hän voitti myös Mariborin suurpujottelun, Banskon alppiyhdistetyn ja supersuurpujottelun sekä Åren suurpujottelun. Lake Louisen syöksylaskussa, Val d'Isèren supersuurpujottelussa sekä Kühtain suurpujottelussa hän sijoittui toiseksi. Hän oli toinen myös Cortina d'Ampezzon supersuurpujottelussa sekä St. Moritzin syöksylaskussa ja supersuurpujottelussa. Garmisch-Partenkirchenissä hän oli syöksylaskussa toinen ja supersuurpujottelussa kolmas. Meribelissä hän voitti suurpujottelun ja sijoittui toiseksi supersuurpujottelussa. Hän voitti maailmancupin kokonaiskilpailun, suurpujottelun ja alppiyhdistetyn maailmancupit sekä oli syöksylaskun ja supersuurpojottelun cupeissa toinen.


title: Anna Veith

text: Fenninger loukkaantui juuri ennen kauden 2015–2016 alkamista Söldenissä käydyissä harjoituksissa, eikä päässyt kilpailemaan koko kauden aikana. Hän palasi kilpailuihin joulukuussa 2016, ja sijoittui seuraavassa kuussa kolmanneksi Cortina d'Ampezzon supersuurpujottelussa. Joulukuussa 2017 hän voitti Val d’Isèren supersuurpujottelun. Hän oli samalla kaudella toinen Crans-Montanan supersuurpujottelussa. Supersuurpujottelucupissa hän sijoittui kolmanneksi.


title: Guazazaran kieli

text: Guazazaran kieli ("Guazazara") on Brasilian alkuperäisväestön keskuudessa puhuttava, tupi-guaranilaisten kielten ryhmään kuuluva kieli. Sitä puhutaan Maranhãon osavaltiossa. Vuonna 2006 kieltä puhui noin 13 100 ihmistä.


title: Jokioisten vaakuna

text: Jokioisten vaakuna on Jokioisten kunnan tunnus. Vaakunan tähkäaihe viittaa siihen merkitykseen, joka Jokioisten kartanolla on ollut suomalaisen maatalouden kehittämisessä, ja alasin Jokioisten ruukkiin.


title: Jokioisten vaakuna

text: Vaakunan selitys on ”punaisessa kentässä aaltokoroinen hirsi, jonka yläpuolella kaksi vehnätähkää ristissä ja alapuolella alasin; kaikki kultaa.” Vaakunan on suunnitellut Gustaf von Numers, ja Jokioisten kunnanvaltuusto hyväksyi sen kokouksessaan 30. heinäkuuta 1951. Sisäasiainministeriö vahvisti vaakunan käyttöön 21. syyskuuta samana vuonna.


title: Brett Connolly

text: Brett Connolly (s. 2. toukokuuta 1992 Prince George, Brittiläinen Kolumbia, Kanada) on kanadalainen jääkiekkoilija, joka pelaa NHL-joukkueessa Washington Capitals. Tampa Bay Lightning varasi hänet kuudentena pelaajana . Connolly teki NHL-debyyttinsä kaudella 2011–2012. Rightin laitahyökkääjän vahvuudet ovat peliälyssä ja maalintekotaidoissa.


title: Brett Connolly

text: Connollyn kasvattajaseura on Prince George M.H.A.. WHL-joukkue Prince George Cougars varasi hänet kymmenentenä pelaajana vuonna 2007. Connolly pelasi siellä neljä ottelua kaudella 2007–2008, mutta hänen kautensa kului vielä pääosin BCMML:n Cariboo Cougarsissa. Connollyn varsinainen WHL-tulokaskausi 2008–2009 oli menestyksekäs, kun hän teki 65 runkosarjaottelussa tehot 30+30=60 ja voitti Cougarsin sisäisen pistepörssin. Connolly voitti myös WHL:n tulokkaiden maalipörssin ja palkittiin WHL:n parhaana tulokkaana Jim Piggott Memorial Trophyllä. Hänet valittiin myös koko CHL:n parhaaksi tulokkaaksi.


title: Brett Connolly

text: Connolly oli sivussa lähes koko kauden 2009–2010 lonkkavaivojen takia. Hän pelasi vain 16 ottelua, joissa syntyi tehot 10+9=19. Connolly kuitenkin varattiin kesällä 2010 kuudentena pelaajana Tampa Bay Lightningiin. Kaudella 2010–2011 hän oli tehoilla 46+27=73 Cougarsin paras pistemies. Connolly sijoittui koko liigan maalipörssissä kolmanneksi Spokane Chiefsin Tyler Johnsonin ja Chilliwack Bruinsin Tyler Howsen jälkeen. Hänen kautensa päättyi kuitenkin WHL:n pudotuspelien ensimmäiseen otteluun olkapäävamman takia.


title: Brett Connolly

text: Connolly teki kesäkuussa 2011 tulokassopimuksen Tampa Bay Lightningin kanssa. Hän sai harjoitusleirin päätteeksi kaudeksi 2011–2012 paikan Lightningin NHL-joukkueesta. Connolly teki NHL-uransa avausmaalin 1. marraskuuta 2011 vieraissa Carolina Hurricanesin Cam Wardin taakse.


title: Brett Connolly

text:
Connolly voitti alle 20-vuotiaiden MM-hopeaa vuonna 2011 ja pronssia vuonna 2012. Hän toimi jälkimmäisessä turnauksessa Kanadan varakapteenina ja oli viidellä osumallaan joukkueen toiseksi paras maalintekijä Ryan Stromen jälkeen. Connolly valittiin Kanadan top-3-pelaajaksi. Hän oli joukkuetoverinsa Devante Smith-Pellyn ohella koko turnauksen ainoa suoraan NHL:stä tullut pelaaja. Connolly pelasi myös alle 18-vuotiaiden MM-kilpailuissa vuosina 2009 ja 2010.
Connollyn pikkuveli Josh (s. 1995) pelaa BCMML:ää Cariboo Cougarsissa.


title: György Gurics

text: György Gurics (27. tammikuuta 1929 Dunapentele – 10. syyskuuta 2013) oli unkarilainen painija, olympiamitalisti ja maailmanmestari. Hän edusti seuratasolla Honvédia.


title: György Gurics

text: Gurics voitti alle 79-kiloisten vapaapainissa olympiapronssia Helsingin olympialaisissa 1952, mutta menestyi myöhemmin kreikkalais-roomalaisella tyylillä saaden MM-kisoissa yhden kultaisen, kaksi hopeista ja yhden pronssisen mitalin. Gurics kuitenkin kilpaili vielä myös vapaapainissa ja osallistui siinä muun muassa Rooman olympialaisiin 1960 sijoittuen jaetulle kahdeksannelle tilalle. Roomassa hän paini myös kreikkalais-roomalaisella tyylillä, jolla sijoittui 24:nneksi. Melbournen kesäolympialaisissa 1956 Gurics oli kreikkalais-roomalaisen painin sarjassa 79 kg viides.


title: Somaliantöpökerttunen

text: Somaliantöpökerttunen ("Sylvietta philippae") on afrikatöpökerttusten heimoon kuuluva itäafrikkalainen varpuslintu. Sen esiintymisalue käsittää Somalian luoteis-, lounais- ja keskiosat sekä läheiset Etiopian kaakkoisosat. John George Williams kuvaili lajin holotyypin Keski-Somalian Fort Galkayusta vuonna 1955.


title: Khumbutse

text: Khumbutse (kiinaksi 昆布孜峰, pinyin: Kūnbùzī Fēng) on vuori 10 kilometriä Mount Everestiltä länteen. Se sijaitsee Tiibetin autonomisella alueella Nepalin rajalla.


title: Havaittava maailmankaikkeus

text: Kosmologiassa havaittavaan maailmankaikkeuteen kuuluvat kaikki galaksit ja muu materia, jonka voimme havaita Maasta nykypäivänä, sillä kyseisistä kohteista lähtevä valo (ja muut signaalit) ovat ehtineet saavuttaa Maan lähtien alkuräjähdyksestä. Mikäli maailmankaikkeus on isotrooppinen, havaittavan maailmankaikkeuden raja on lähestulkoon sama jokaisessa suunnassa, joten havaittava maailmankaikkeus on pallomainen huolimatta siitä, minkä muotoinen maailmankaikkeus kokonaisuudessaan on. Maailmankaikkeuden kokonainen muoto ei kuitenkaan välttämättä ole pallo. Jokaisella maailmankaikkeuden kohteella on oma havaittava maailmankaikkeutensa, joka voi olla osittain päällekkäinen meidän havaittavan maailmankaikkeutemme kanssa.


title: Havaittava maailmankaikkeus

text: Maailmankaikkeuden ikä on noin 13,8 miljardia vuotta. Koska maailmankaikkeus laajenee, nyt Maasta havaittavissa olevat kohteet ovat oikeasti liikkuneet huomattavasti havaittua kauemmaksi. Näemme kohteet sitä nuorempana, mitä kauempana Maasta ne ovat. Havaittavan maailmankaikkeuden halkaisijaksi on arvioitu 93 miljardia valovuotta, eli sen rajat ovat siis 46,5 miljardin valovuoden päässä jokaisessa suunnassa.


title: Amelita Alanes

text: Amelita Alanes (s. 28. helmikuuta 1952) on filippiiniläinen entinen yleisurheilija, joka kilpaili pikajuoksussa. Hän voitti hopeaa 200 metrillä Aasian kisoissa 1970. Alanes osallistui Münchenin olympialaisiin 1972, mutta ei päässyt finaaliin 100 eikä 200 metrillä. Hän oli mukana myös maansa 4 × 100 metrin viestijoukkueessa, joka hylättiin alkuerissä. Seuraavana vuonna Alanes voitti ensimmäisissä Aasian-mestaruuskilpailuissa kultaa 100 metriltä ja hopeaa 200 metriltä.


title: John George Williams

text: John George Williams (4. huhtikuuta 1913 Cardiff, Englanti - 28. joulukuuta 1997) oli englantilainen lintutieteilijä.


title: John George Williams

text: John Williamsin vanhemmat olivat John ja Sissy Williams. Päätettyään koulunsa Williams pääsi töihin Walesin kansallismuseoon, missä hän kouluttautui luokittelijaksi. Vuonna 1939 hän liittyi Kuninkaallisiin ilmavoimiin (RAF) ja palveli Toisen maailmansodan aikana Pohjois-Afrikassa, Lähi-idässä, Turkissa ja Balkanilla. Aleppossa hän tutustui tohtori Philippa Gaffikiniin, joka myös työskenteli RAF:ssa. He menivät sodan jälkeen naimisiin Kairossa ja asettuivat Keniaan.


title: John George Williams

text: Vuodesta 1946 vuoteen 1966 Williams toimi Nairobin Coryndon Museumin lintuosaston kuraattorina. Hän teki useita tutkimusretkiä Afrikan eri osiin. Hän nimesi somaliantöpökerttusen ("Sylvietta philippae") vaimonsa kunniaksi. James David Macdonald nimesi marsabitinkiurun ("Mirafra williamsi") hänen kunniakseen. Williams kehittyi maailmankuuluksi medestäjien asiantuntijaksi.


title: John George Williams

text: Williams toimi aktiivisesti luonnonsuojelun alalla. Paljolti hänen ansiotaan oli Nakurujärven kansallispuiston perustaminen Keniaan. 1963 hän julkaisi ensimmäisen kirjansa, "A Field Guide to the Birds of East and Central Africa". 1968 seurasi teos "Field Guides to the National Parks of East Africa", ja 1972 "Field Guide to the Butterflies of Africa", johon hän myös itse maalasi perhostaulut. 1978 hän julkaisi kirjan orkideoista "Field Guide to the Orchids of Britain and Europe" ja 1983 "Field Guide to the Orchids of North America".


title: John George Williams

text: Vuonna 1978 John Williams ja Philippa palasivat Englantiin ja asettuivat Oakhamiin Rutlandiin. Williams jatkoi työskentelyä Royal Scottish Museumissa Edinburghissa.


title: Feynmanin piste

text: Feynmanin piste on piissä kuuden toistuvan numeron 9 sarja, jonka alkaa 762. desimaalista. Se on nimetty fyysikko Richard Feynmanin mukaan.


title: Feynmanin piste

text: Kirjailija Douglas Hofstadter on sanonut, että hän aikoi nuoruudessaan opetella ulkoa piin desimaalit tähän pisteeseen saakka, jotta voisi lopettaa luettelonsa ”yhdeksän yhdeksän yhdeksän yhdeksän yhdeksän yhdeksän ja niin edelleen” antaen kuulijalle virheellisen kuvan, että pii olisi rationaaliluku.


title: Feynmanin piste

text: Satunnaisesti valitulla normaalilla luvulla todennäköisyys, että sama numero toistuu desimaalikehitelmässä kuusi kertaa peräkkäin näin aikaisin, on 0,08%.


title: Feynmanin piste

text: Feynmanin piste on myös ensimmäinen kohta, jossa sama numero toistuu neljä tai viisi kertaa peräkkäin. Seuraava kohta, jossa sama numero esiintyy neljä kertaa peräkkäin, alkaa 1589. desimaalista, josta alkaen on neljä numeroa 7 peräkkäin.


title: Feynmanin piste

text: Kolmesti toistuvat numerot merkittynä vihreällä ja Feynmanin piste merkittynä punaisella:


title: Mira Ghniem

text: Mira Ghniem (; s. 18. toukokuuta 1983) on jordanialainen uimari. Hän osallistui Atlantan olympialaisiin 1996 vain 13 vuoden ikäisenä ja on maansa historian nuorin olympiaurheilija. Tuolloin Ghniem oli 43. eli viimeinen 200 metrin sekauinnissa uituaan matkan ajassa 2.56,99.


title: Belutšistan

text: Belutšistan on pääasiassa belutšien asuttama historiallinen alue, joka rajoittuu Lounais-Pakistaniin, Kaakkois-Iraniin ja Etelä-Afganistaniin. Belutšistanin Pakistanin-puoleisissa osissa sijaitsee Balochistanin provinssi.


title: Taivas saa odottaa

text: Taivas saa odottaa ("Heaven Can Wait") on yhdysvaltalainen elokuva vuodelta 1978. Sen ohjasivat Buck Henry ja Warren Beatty. Beatty myös tuotti elokuvan ja näytteli sen pääroolin. Elokuva on uudelleenfilmatisointi vuonna 1941 valmistuneesta elokuvasta "Henki etsii asuntoa". Elokuva oli Oscar-ehdokkaana yhdeksässä eri kategoriassa. Palkinnon se sai parhaasta lavastuksesta.


title: Taivas saa odottaa

text: Elokuvassa Beatty näyttelee Los Angeles Ramsin pelaajaa Joe Pendletonia, joka liikenneonnettomuuteen jouduttuaan päätyy taivaaseen ennenaikaisesti. Arkkienkeli Mr. Jordan (James Mason) huomaa virheen ja lupautuu palauttamaan Pendletonin takaisin maan päälle, mutta tämän ruumis on ehditty jo polttohaudata. Pendletonille tarjotaan uudeksi kehoksi juuri murhatun teollisuusjohtaja Farnsworthin ruumista, mutta Pendleton kieltäytyy, sillä hän haluaisi kehon, jolla hän pystyisi osallistumaan Super Bowliin. Hän kuitenkin muuttaa mielensä nähtyään Farnsworthin kotona ympäristöaktivisti Betty Loganin (Julie Christie). Farnsworthin puoliso (Dyan Cannon) ja sihteeri (Charles Grodin) ovat kuitenkin päättäneet onnistua murhasuunnitelmissaan.


title: Arkeoastronomia

text: Arkeoastronomia on tieteenala, joka pyrkii selvittämään kuinka muinaiset ihmiset tulkitsivat taivaalla näkyviä ilmiöitä, kuten tähtiä ja planeettoja ja niiden liikettä, ja mikä vaikutus näillä oli heidän kulttuuriinsa.


title: Autuniitti

text: Autuniitti eli uraanikiille (Ca(UO)(PO)·10-12HO) on uraania sisältävä fosfaattimineraali.


title: Autuniitti

text: Autuniitti on radioaktiivista. Se sisältää uraania, jota käytetään ydinvoimaloissa ja ydinaseissa. Suuret löytyneet autuniittimäärät louhitaan kaupallisesti niiden uraanisisällön vuoksi. Uraaniatomin ydin on epävakaa ja voi hajota vapauttaen energiaa, jota voidaan hyödyntää ydinreaktoreissa. Autuniitin kellanvihreät kiteet menettävät värinsä ja hajoavat kuivissa olosuhteissa. Tämä melko yleinen mineraali hehkuu kellanvihreänä ultraviolettivalossa. Tämä on tärkein menetelmä sen toteamiseksi, sisältääkö annettu näyte autuniittia.


title: Autuniitti

text: Radioaktiivisuuden vuoksi on tärkeää säilyttää autuniittinäytteitä lyijyllä päällystetyssä muovirasiassa. Tähän rasiaan on asetettava vesiastia, jotta riittävä ilman kosteus estää autuniittia muuttumasta meta-autuniitiksi.


title: Autuniitti

text: Autuniitti kuuluu fosfaattimineraalien ryhmään. Se sisältää radioaktiivista uraanimetallia, joten sitä on käsiteltävä erittäin varovasti. Uraanin lisäksi autuniitti sisältää kalsiumia, fosforia, happea ja vettä. Vasta kerätty autuniitti on kauniin keltaista tai kellanvihreää sekä läpikuultavaa tai läpinäkyvää. Ajan myötä ja kuivassa ilmassa siitä tulee meta-autuniittia. Autuniitti voidaan todeta mittaamalla näytteen radioaktiivisuus. Testitulos ei välttämättä ole tarkka, sillä on olemassa muitakin samanvärisiä radioaktiivisia uraania sisältäviä mineraaleja. Vaikka uraani on luonnossa hyvin yleistä, sitä löydetään aina osana muita mineraaleja, ei koskaan puhtaana.


title: Marko Kulmala

text: Marko Kulmala (s. 5. joulukuuta 1967 Tampere) on suomalainen yrittäjä, kirjailija ja televisiotuottaja. Nuoruudessaan Kulmala työskenteli toimittajana, copywriterina ja tv-tuottajana. Hän perusti oman yrityksen, Insanon, vuonna 2005.


title: Marko Kulmala

text: Kulmala on kotoisin Tampereelta. Hän opiskeli Tampereen yliopistossa kotimaista kirjallisuutta, tiedotusoppia, Suomen historiaa ja markkinointia. Kirjallisuudentutkimuksen opinnoissa Kulmala paneutui reseptioestetiikan, dekonstruktion ja semiotiikan tapoihin hahmottaa tarinoiden syntyä ja vastaanottoa. Kulmala on asunut vuodesta 1995 lähtien Helsingissä. Kulmala on poliittiselta kannaltaan ”mihinkään sitoutumaton konservatiivi-radikaali”.


title: Marko Kulmala

text: Kulmala on tuottanut noin 1 700 televisio-ohjelmaa muun muassa MTV3:lle. Hänen ensimmäisiä merkittäviä tuotantojaan ovat muiden muassa tv-ohjelma Jyrki ja tv-kanava TVTV, josta syntyi myöhemmin Sub. Kulmalan Insano on tuottanut tai osatuottanut tv-sarjat Kosketuksessa ja Näin se tehtiin, 10 uutta käskyä sekä tv-sarja "Neljä keskustelua Jörn Donnerin maailmasta" (2013). Insanon tuotantoihin kuuluvat myös tv-dokumentit "Kuka omistaa Afrikan" (yhdessä Jörn Donnerin kanssa), "Paha paikka" (yhdessä Åsa Larssonin kanssa) sekä "Ja ihmisillä hyvä tahto" (yhdessä Paavo Westerbergin kanssa).


title: Marko Kulmala

text: Kulmala on työskennellyt Radiolinjan sisältöjohtajana ja Lowe&Partnersin asiakkuusjohtajana, Radio Sataplussan ohjelmapäällikkönä ja copyna Adsekissa.


title: Marko Kulmala

text: Vuonna 2005 perustettu Insano tuottaa "ideoita, tarinoita ja häiriöitä". Insano rakentaa mm. viestintä- ja markkinointikonsepteja, strategianarratiiveja, yrityskulttuurimuutoksia sekä ja niihin liittyviä tuotantoja. Insano on voittanut Grand ja Gold Effie -palkinnot S-ryhmän Halpuutimme hintoja -viestintäkonseptin suunnittelusta.


title: Marko Kulmala

text: TV-tuottamisen rinnalla Kulmala on työskennellyt useissa kulttuuri- ja media-alan projekteissa. Hän on myös Vihtorin kirjamessujen perustaja. Ensimmäisen oman kirjansa "Hyvä idea ei toimi" Kulmala julkaisi vuonna 2009. Kirja on hämmentävä, fragmentaarinen kokonaisuus ja käsittelee ideoiden syntyä. Toinen teos "Kasvu" julkaistiin vuonna 2011.


title: Marko Kulmala

text: Kulmala on toiminut myös nuorten syrjäytymistä vastaan kamppailevan "Ihan tavallisia asioita" hankkeen konseptoijana. Hankkeen käynnistäjä toimi tasavallan presidentti Sauli Niinistö. Ihan tavallisia asioita sai poikkeuksellisen voimakkaan vastaanoton mediassa ja laukaisi liikkeelle laajan keskustelun syrjäytymisilmiöstä ja sen ehkäisymalleista.


title: Marko Kulmala

text: Harrastuksikseen Kulmala on maininnut kirjallisuuden, bodauksen, jääkiekon, laskettelun, kävelyn ja matkustelun. Kulmala on kertonut julkisuudessa avoimesti sairastumisestaan alkoholismiin ja toipumiskokemuksistaan vuonna 2004 tapahtuneen raitistumisen jälkeen.


title: London Records

text: London Records on brittiläinen vuonna 1947 perustettu, Warner Music Groupin alaisuudessa toimiva levy-yhtiö. London Records on julkaissut esimerkiksi Bananaraman, Rolling Stonesin, The Kinksin ja ZZ Topin levyjä.


title: Gedizin maanjäristys

text: Gedizin maanjäristys tapahtui 28. maaliskuuta 1970 Länsi-Turkissa Kütahyan maakunnassa, jossa tuhoutui tai vahingoittui vakavasti yli 12 000 kotia. Suuri osa vahingoista aiheutui maanvyörymistä.


title: Kevät koittaa Hitlerille

text: Kevät koittaa Hitlerille ("The Producers") on Mel Brooksin kirjoittama ja ohjaama yhdysvaltalainen satiirinen musta komediaelokuva vuodelta 1968. Elokuva oli Brooksin esikoisohjaus. Elokuvan pääosissa ovat Zero Mostel, Gene Wilder, Kenneth Mars ja Dick Shawn. Brooks itse esiintyy vain ääniroolissa.


title: Kevät koittaa Hitlerille

text: Elokuvaa oli aikanaan vaikea saada tuotantoon ja teatterilevitykseen, eikä se ollut kaupallinen menestys. Brooks sai siitä kuitenkin parhaan alkuperäisen käsikirjoituksen Oscarin, ja nykyisin elokuva arvostetaan yhdeksi Brooksin hauskimmista.


title: Kevät koittaa Hitlerille

text: Kelmi Broadway-musikaalien tuottaja Max Bialystock hankkii rahoitusta hyvin kyseenalaisilla tavoilla elostelemalla hyväuskoisten iäkkäiden naisten kanssa. Hermoheikko ja helposti johdateltava tilintarkastaja Leo Bloom antaa Bialystockille idean ovelaan juoneen: he päättävät tuottaa kaikkien aikojen huonoimman musikaalin ja kahmaista sille kerätyn ylisuuren budjetin itselleen. He myyvät osuuksia tuotantoon 25 000 %. Rahoittajille ei tarvitse maksaa voittoja, jos esitys on niin huono, että se vedetään ohjelmistosta heti ensi-illan jälkeen. Näytelmäksi valitaan New Yorkissa asuvan hullun natsin Franz Liebkindin kirjoittama ”Kevät koittaa Hitlerille: Hilpeä ilottelu Adolfista ja Evasta Berchtesgadenissa”. Flopin varmistamiseksi ohjaajaksi palkataan homoseksuaalinen transvestiitti Roger De Bris, joka ei ymmärrä aiheena olevasta historiasta mitään, ja päärooliin kiinnitetään Hitlerinä äärimmäisen epäkelpo beatnik Lorenzo St. DuBois. He tekevät Hitleriä ihannoivasta näytelmästä kepeän ja mauttoman tanssi- ja laulushow'n. Varmana suunnitelmansa onnistumisesta Bialystock alkaa jo etukäteen tuhlata saamiaan rahoja.


title: Kevät koittaa Hitlerille

text: Ensi-illan ensimmäisen näytöksen perusteella musikaali näyttää floppaavan niin kuin pitääkin, mutta pian yleisö ajattelee toisin ja alkaa pitää esitystä hauskana satiirina. Musikaalista tuleekin suurmenestys, mikä merkitsee Bialystockille ja Bloomille perikatoa. Yhdessä näytelmänsä muuttamisesta katkeroituneen Liebkindin kanssa he päättävät räjäyttää yöllä teatterin, mutta joutuvat kiinni dynamiitin räjähtäessä liian aikaisin. Oikeus tuomitsee heidät ”erittäin syyllisiksi”, mutta toimeliaat tuottajat eivät jää vankilassakaan tyhjän pantiksi, vaan jälleen he ylimyyvät osuuksia vankien esittämään näytelmään ”Rakkauden vangit”.


title: Kevät koittaa Hitlerille

text: Elokuvan käsikirjoitus perustuu Mel Brooksin romaaniin "Springtime for Hitler", joka satirisoi Adolf Hitleriä. Dialogipainotteinen romaani muuttui ensin näytelmän käsikirjoitukseksi ja lopulta 1960-luvun puolivälissä elokuvakäsikirjoitukseksi. Samalla se muuttui kertomaan Hitlerin sijaan tuottajista, jotka tekevät tahallisen huonon Hitler-aiheisen musikaalin. Tarinan uskalias kepeys aiheutti aluksi vaikeuksia löytää elokuvalle tuottajaa ja rahoittajaa. Lopulta elokuva saatiin tuotantoon, mutta sen nimeksi vaihdettiin "The Producers". Brooks ohjasi ja käsikirjoitti elokuvan sekä sävelsi ja kirjoitti sen nimikkolaulun.


title: Kevät koittaa Hitlerille

text: Elokuva kuvattiin New Yorkissa Chelsea Studioilla, jossa myös elokuvan vuonna 2005 valmistunut musikaaliversio "The Producers" kuvattiin.


title: Kevät koittaa Hitlerille

text: Brooksin kokemattomuus elokuvaohjaajana aiheutti kuvauksissa paljon ongelmia ja riitoja. Elokuva valmistui loppuvuonna 1967. Koe-esitykset menivät penkin alle, ja vasta kun elokuvan sattumalta nähnyt näyttelijä Peter Sellers ryhtyi innostuneesti markkinoimaan elokuvaa, se laitettiin teatterilevitykseen.


title: Kevät koittaa Hitlerille

text: Epätavallisesta mustasta komediasta ei tullut suurta kaupallista menestystä, mutta Brooks voitti siitä parhaan alkuperäisen käsikirjoituksen Oscarin 1969.


title: Kevät koittaa Hitlerille

text: Yhdysvaltain elokuvainstituutin vuodelta 2000 "Kevät koittaa Hitlerille" on sijalla 11, Brooksin elokuvista toiseksi parhaiten sijoittuneena. Elokuva valittiin vuonna 1996 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi sen kaikkien aikojen sadan parhaan komedian listalle.


title: Titanic (vuoden 1953 elokuva)

text: Titanic on Jean Negulescon ohjaama yhdysvaltalainen elokuva vuodelta 1953. "Titanic" oli Oscar-ehdokkaana kolmessa eri kategoriassa, joista se voitti palkinnon parhaasta alkuperäiskäsikirjoituksesta. Muut ehdokkuudet tulivat parhaasta kuvauksesta ja lavastuksesta.


title: Titanic (vuoden 1953 elokuva)

text: Julia Sturges (Barbara Stanwyck) on varannut matkan RMS Titanicille yhdessä poikansa Normanin (Harper Carter) kanssa. Aviomies Richard (Clifton Webb) nousee laivaan viime hetkellä. Hänen vaimonsa ilmoittaa aikovansa ottaa avioeron ja että Richard ei ole heidän lapsensa oikea isä. Laivan törmättyä jäävuoreen aiemmin hyvin luokkatietoinen Richard Sturges auttaa useita matkustajia pelastautumaan. Hänen poikansa on antanut oman paikkansa pelastusveneessä iäkkäälle naiselle. Isä ja poika sopivat erimielisyytensä ennen kuolemaansa.


title: MDF-levy

text: MDF-levy (medium-density fibreboard) on puolikova kuitulevy, joka valmistetaan kuivausmenetelmällä kuumapuristamalla se havupuukuidusta (noin 92 % tuotteesta) ja sideaineista (noin 8% tuotteesta). Sideaineena käytetään esimerkiksi formaldehydihartseja, jotka voivat aiheuttaa terveyshaittoja erityisesti MDF-levyjen kanssa työskentelevien parissa. Valmistuksessa on pyritty siirtymään turvallisempiin sideaineisiin, kuten polyvinyyliasetaattiin. MDF-levyä voidaan valmistaa myös kylmäpuristamalla.


title: MDF-levy

text: MDF-levyn valmistus alkoi vuonna 1965 New Yorkin Depositissa. Tuotanto kiihtyi 1980-luvulla ja MDF-levy onkin osin syrjäyttänyt lastulevyn monissa käyttökohteissa, erityisesti kalusteteollisuudessa. MDF-levy kestää kosteutta paremmin kuin lastulevy, mutta sekin turpoaa kastuessaan, eikä siten sovellu ulkokäyttöön. Koska MDF-levy valmistetaan puukuidusta eikä suuremmista puulastuista, saadaan MDF-levystä homogeenisempi ja tiiviimpi materiaali (yleensä 600–800 kg/m³), ja sen tarkka työstäminen on helppoa. Ruskeiden raakalevyjen lisäksi on olemassa levyjä, jotka on pinnoitettu melamiinilla, maalilla tai viilulla, sekä erivärisiä läpivärjättyjä levyjä.


title: Pulmankijoki

text: Pulmankijoki on reilun 50 kilometrin mittainen erämaajoki, joka virtaa kutakuinkin etelästä pohjoiseen. Sen valuma-alue on Suomen Utsjoella ja hieman Inarin puolella. Vesistön eteläinen keskusjärvi on pienehkö Puolbmakkeäsjavri. Siitä alaspäin joen länsipuolelle jäävät Kuorboaivi ja Kalddoaivi sekä itäpuolelle Roavvevarrt-tunturit. Pohjoisessa joki laskee selkeästi suurempaan Pulmankijärveen, joka sijaitsee Suomen ja Norjan rajalla. Siitä joki jatkaa vielä Pulmangin kirkonkylän kautta Tenon kunnan alueella Tenojokeen.


title: Mervi Junkkonen

text: Mervi Junkkonen (s. 1975) on suomalainen elokuvaohjaaja ja -leikkaaja.


title: Mervi Junkkonen

text: Junkkonen on opiskellut elokuvaohjausta Taideteollisessa korkeakoulussa. Vuonna 2002 hänen esikoisdokumenttielokuvansa "Barbeiros" voitti parhaan esikoiselokuvan palkinnon Amsterdamin Idfa-dokumenttielokuvajuhlilla ja vuonna 2003 se palkittiin parhaana opiskelijaelokuvana Chicagon elokuvafestivaaleilla. Se sai vuonna 2002 myös kunniamaininnan Arktisen upeeta -elokuvafestivaaleilla.


title: Mervi Junkkonen

text: Vuonna 2005 Junkkosen dokumenttielokuva "Hiljainen tila" sai Risto Jarva -palkinnon Tampereen kansainvälisillä lyhytelokuvajuhlilla ja Award of Excellence -palkinnon Yamagatan dokumenttifestivaalilla Japanissa. Elokuvalle myönnettiin myös laatutuki.


title: Mervi Junkkonen

text: Junkkonen on saanut kaksi parhaan leikkauksen Jussi-palkintoa: vuonna 2010 elokuvasta "Muukalainen" ja vuonna 2015 elokuvasta "He ovat paenneet".


title: Mervi Junkkonen

text: Lähde


title: Kimmo Eskelinen

text: Kimmo Eskelinen (s. 4. huhtikuuta 1983 Svenljunga, Ruotsi) on ruotsalainen salibandyn pelaaja. Puolustajana pelaava Eskelinen edustaa Ruotsin I-divisioonassa Visbyta. Hän pelasi Ruotsin maajoukkueessa vuosina 2005–2008.


title: Kimmo Eskelinen

text: Eskelinen pelasi vuosina 2002–2010 Warbergsin riveissä, jossa hän voitti muun muassa kolme Ruotsin mestaruutta vuosina 2005, 2007 ja 2008. Vuonna 2010 hän siirtyi Ruotsin I-divisioonan joukkueeseen Visbyhyn.


title: On a Night Like This

text: "On a Night Like This" on dancepopkappale Kylie Minoguen albumilta "Light Years". Kappale julkaistiin 11. syyskuuta 2000. Sen ovat kirjoittaneet Steve Torch, Graham Stack, Mark Taylor ja Brian Rawling.


title: On a Night Like This

text: Kappaleen ensimmäisen version levytti alun perin Pandora albumilleen "No Regrets" (1999), mutta se ei valikoitunut single julkaisuksi. Lisäksi kyseinen albumi julkaistiin vain Japanissa.


title: Hämeenkyrön Räpsä

text: Hämeenkyrön Räpsä ry on hämeenkyröläinen pesäpallon erikoisseura, joka on perustettu vuonna 1981.


title: Hämeenkyrön Räpsä

text: Seura on ennen kaikkea kasvattajaseura, jolla on eri junioriluokissa noin 10 joukkuetta. Sen lisäksi seuralla on joukkue naisten ykköspesiksessä, suomensarjassa, sekä nuorten superpesiksessä (tytöt alle 19-v) pelaava joukkue. Lisäksi tehdään tiivistä yhteistyötä naisten superpesiksessä pelaavan Manse PP:n kanssa.


title: Hämeenkyrön Räpsä

text: Kaudella 2017 Räpsällä oli naisten suomensarjassa kaksi joukkuetta, joista vanhempi siirtyi kaudeksi 2018 pelaamaan Ikaalisten Tarmon väreissä ja nuorempi jatkaa Räpsä-akatemian muodossa.


title: Hämeenkyrön Räpsä

text: Seuran perustajajäsen, pitkäaikainen puheenjohtaja ja nykyinen kunniapuheenjohtaja on Eero Lehtinen. Istuvana puheenjohtajana toimii Tomi Ahola.


title: Punkkiäyriäiset

text: Punkkiäyriäiset ovat alle 0,3 millimetrin pituisia. Pienin laji, 0,085 millinen "Tantulacus dieteri", on samalla myös pienin tunnettu niveljalkainen. Punkkiäyriäisten ruumiinrakenne on muihin äyriäisiin verrattuna yksinkertainen. Keskiruumis on pussimainen ja jaokkeeton, takaruumis surkastunut. Pää on selkäkilven suojaama, mutta siinä ei ole lainkaan varsinaisia leukaosia (raajoja). Eläin kiinnittyy isäntäänsä suuputkella.


title: Punkkiäyriäiset

text: Punkkiäyriäisten isäntäeläimiä ovat muiden muassa hankajalkaiset, siirat, katkat ja raakkuäyriäiset. Niitä tunnetaan runsaat 30 lajia.


title: Punkkiäyriäiset

text: Punkkiäyriäiset erotettiin omaksi ryhmäkseen vasta 1983. Aiemmin niitä pidettiin siimajalkaisina tai hankajalkaisina


title: Andreas Johansson (salibandy)

text: Andreas Johansson (s. 26. tammikuuta 1979 Hudiksvall, Ruotsi) on ruotsalainen salibandyn pelaaja. Puolustajana pelaava Johansson edustaa Ruotsin Superliigassa Falunia. Hän on pelannut Ruotsin maajoukkueessa vuosina 2006–2008.


title: Manchester (täsmennyssivu)

text: Manchester voi tarkoittaa muun muassa seuraavia:


title: Zimmerbergin tunneli

text: Zimmerbergin tunneli () on rautatietunneli Sveitsissä, Zürichin ja Zugin välillä, Horgenin kunnassa. Tunneli alittaa Horgenberg-nimisen kukkulan (668 metriä mpy.), mutta se on saanut nimensä läheisen, vähän korkeamman, Zimmerbergin (748 metriä mpy.) mukaan.


title: Zimmerbergin tunneli

text: Tunneli on osa valtiollisen SBB:n rataverkkoa. Tunnelin pituus on 1 984 metriä. Tunneli on otettu käyttöön 1.6.1897 osana Thalwil–Arth-Goldau-yhteyttä. Tunneli on yksiaukkoinen ja yksiraiteinen ja se rajoittaa yhdessä Albistunnelin kanssa liikennekapasiteettia Zürichistä Italian suuntaan. Tunneliyhteyden kapasiteettia on suunniteltu parannettavan Zimmerbergin pohjatunnelilla, jonka rakentaminen on puolitiessä.


title: Cenerin tunneli

text: Cenerin tunneli (, ) on 1,7-kilometrinen rautatietunneli Etelä-Sveitsissä, Ticinon kantonissa, Bellinzonan ja Luganon välillä. Tunneli alittaa Monte Ceneri -nimisen, 626 metriä korkean kukkulan noin 450 metrin korkeudessa.


title: Cenerin tunneli

text: Tunneli on kaksiaukkoinen: itäisen tunnelin pituus on 1 675 metriä ja läntisen 1 692 metriä. Itäinen tunneli (Monte Ceneri I) on otettu käyttöön 10.4.1882 osana Giubiasco-Lugano-yhteyttä. Läntinen tunneli (Monte Ceneri II) on otettu käyttöön vuonna 1933.


title: Cenerin tunneli

text: Tunneli on osa valtiollisen SBB:n rataverkkoa. Tunneliyhteyden kapasiteettia lisätään tekeillä olevalla Cenerin pohjatunnelilla, joka on suunniteltu otettavan käyttöön vuonna 2019.


title: Italian asevoimat

text: Italian asevoimat () koostuvat maavoimista, ilmavoimista, merivoimista ja puolisotilaallisista santarmijoukoista. Ylipäällikkö on Italian presidentti. Vuodesta 2004 lähtien maassa ei ole ollut asevelvollisuutta.


title: Tampereen luonnontieteellinen museo

text: Tampereen luonnontieteellinen museo on Museokeskus Vapriikissa Tampereella sijaitseva museo, jossa esitellään Pirkanmaan luontoa ja eläimiä.


title: Tampereen luonnontieteellinen museo

text: Museo perustettiin alun perin 1960-luvulla Tampereen pääkirjasto Metson paikalla sijainneeseen Kaipion taloon. Sieltä se siirrettiin Metson alakertaan, missä se toimi vuoteen 1995 saakka. Sen jälkeen museo oli varastossa vuoteen 2010 saakka, jolloin se sai uudet tilat Vapriikista.


title: Sachiko Fukunaka

text: Sachiko Fukunaka (; s. 5. huhtikuuta 1946) on japanilainen entinen lentopalloilija ja olympiamitalisti. Hän oli mukana maansa hopeaa voittaneessa joukkueessa Méxicon olympialaisissa 1968. Fukunaka pelasi turnauksessa seitsemän ottelua.


title: Karabinieerit

text: Karabinieerit (, ) tarkoittivat alun perin ratsusotilaita, jotka olivat aseistettu lyhyelle musketilla eli karabiinilla. Nimitys on johdettu ranskan sanasta "carabinier". Lyhyt musketti tai kivääri katsottiin ratsastaessa sopivaksi aseeksi helpomman selässä kannettavuuden takia. Myöhemmin nimitys laajeni tarkoittamaan yleensä kevyttä jalkaväkisotilasta tai santarmia.


title: Karabinieerit

text: Nykyään karabinieerit toimivat puolisotilaallisina poliisijoukkoina eli santarmilaitoksina Italiassa, Monacossa, Chilessä, Kolumbiassa ja Moldovassa. Lisäksi karabinieerien nimellä toimii ja on toiminut yksittäisiä armeijan yksiköitä eri puolilla maailmaa.


title: Karabinieerit

text: Karabinieerit tulivat käyttöön Napoleonin sotien aikana Euroopassa, esimerkiksi Waterloon taistelussa, sekä monissa muissa konflikteissa 1800-luvun aikana. Karabinieerit vaihtelivat armeijoittain, mutta tyypillisesti ne olivat keskiraskasta ratsuväkeä samanlaisella aseistuksella ja käyttötarkoituksella kuin rakuunat.


title: Karabinieerit

text: Napoleonilla oli raskaassa ratsuväessään vanhimpina yksikköinä kaksi ranskalaista karabinieerirykmenttiä, jotka saivat jonkin verran mainetta hänen sodissaan. Vuonna 1810 ranskalaiset karabinieerit oli varustettu kuten kyrassieerit kypäröineen ja rintapanssareineen, eivätkä enää kantaneet karbiinia. Nykyisellä Ranskan armeijalla ei ole enää käytössään karabinieerirykmenttejä, mutta siellä toimivat yhä santarmit, jotka kuuluvat sekä puolustusvoimien että sisäministeriön alaisuuteen. Britannian armeija varusti 1600-luvun lopulla karabinieerirykmenttejä, joiden viimeinen perillinen oli 3. karabinieerirykmentti, joka lopetettiin vuonna 1971 Royal Scotts Greys -ratsuväkirykmentin kanssa muodostamalla niistä "Royal Scots Dragoon Guards (Carabiniers and Greys)". Vaikka brittiarmeijassa ei enää tuon jälkeen karabinieereja ole ollutkaan olekaan, uuden rykmentin alanimenä säilyi "Carabiniers and Greys".


title: Karabinieerit

text: Maailmalla tunnetaan Italian karabinieerit, jotka toimivat asevoimien puolustushaarana nimellä "Carabinieri". Chilellä on myös santarmeina Carabinieros de Chile ja Kolumbian kansallisella poliisilla on motorisoidut liikkuvat karabinieerijoukot "Escuadrones Móviles de Carabineros". Belgian armeijaan kuuluu edelleen "Regiment des Carabiniers", joka perustettiin Saksan hyökkäyksen aikaan elokuussa 1914. Nämä belgialaiskarabinieerit pukeutuvat edelleen 1800-luvun univormuihin silintereineen. Espanjan armeija käytti karabinieereja ("Carabinieros") rajavartiojoukkoina. Nämä joukot kuitenkin korvattiin Guardia Civilin joukoilla Espanjan sisällissodan (1936-39) myötä.


title: Karabinieerit

text: Nimitys karabinieereista jalkaväkijoukkona periytyy Ranskasta, jossa vuonna 1794 kevyiden jalkaväkipataljoonien eliittikomppanioita nimitettiin karabinieereiksi, kun taas tavallisessa rintamajalkaväessä vastaavat olivat krenatöörejä.


title: Karabinieerit

text: Napoleonin sotien aikana eliittijalkaväkiyksiköt sijoitettiin rivistössä oikealle sivustalle. Tällaisia karabinieereiksi kutsuttuja yksiköitä olivat:


title: Neroli

text: Neroli eli cis-3,7-dimetyyliokta-2,6-dien-1-oli (CHO) on monoterpeeneihin kuuluva tyydyttymätön alkoholi. Yhdistettä käytetään hajusteissa, kuten myös sen trans-isomeeria geraniolia. Yhdistettä esiintyy kukkien tuoksuissa ja semiokemikaalina eliöiden viestinnässä.


title: Neroli

text: Nerolia esiintyy geraniolin kanssa monissa eteerisissä öljyissä. Erityisen paljon sitä on "Helichrysum angustifolium" -kasvissa, neroliöjyssä, jota saadaan pomeranssin kukista, ruusuissa, sitronellassa ja palmarosakasvissa.


title: Neroli

text: Nerolia voidaan valmistaa synteettisesti samalla tavoin myrseenistä tai α-pineenistä. Tällöin tuote on näiden kahden seos, jossa geraniolia on yleensä enemmän. Neroli saadaan erotettua alipainetislauksella. Myös geraniolista on mahdollista valmistaa nerolia.


title: Neroli

text: Teollisesti valmistetun geraniolin ja nerolin ja niiden estereiden hinta on 6–12 Yhdysvaltain dollaria kilogrammalta.


title: Neroli

text: Nerolin reaktiot ovat hyvin samankaltaisia kuin geraniolillakin. Se esimerkiksi syklisoituu hapon läsnä ollessa terpineoliksi, mutta cis-konformaatiosta johtuen reaktio tapahtuu sillä yhdeksän kertaa nopeammin kuin geraniolilla. Yhdisteestä voidaan valmistaa myös sitronellolia sekä sen hapetustuotetta sitronellaalia. Hapetettaessa nerolia saadaan sitraalia.


title: Neroli

text: Nerolilla on sitruunainen tuoksu, joka muistuttaa geraniolin tuoksua, mutta sitä kuvataan myös geraniolin tuoksua raikkaammaksi ja hienostuneemmaksi. Yhdistettä ja sen estereitä käytetään hajusteteollisuudessa yhdessä geraniolin kanssa ja kukka-asetelmissa. Siitä valmistetaan myös muita terpenoideja ja käytetään välituotteena myös mentolin ja A- ja E-vitamiinien synteesissä.


title: Anglesiitti

text:
Anglesiitti on mineraali, joka on kemialliselta koostumukseltaan lyijysulfaattia (PbSO).
Anglesiitti on pehmeää ja haurasta, ja siinä on kauniit kirkkaat kiteet. Sitä kaivetaan lähinnä sen lyijypitoisuuden vuoksi, ja lyijyä puolestaan käytetään ydinreaktoreissa ja röntgentutkimuslaitteissa.


title: Anglesiitti

text: Kiteissä on valkoista ja keltaista väriä.


title: Anglesiitti

text: Anglesiittia louhitaan Iso-Britanniassa ja Yhdysvalloissa ja jonkin verran esiintymiä löytyy myös Saksasta, Italiasta, Namibiasta ja Meksikosta.


title: Bântéay Méancheăy

text: Bântéay Méancheăy on yksi Kambodžan 24 maakunnasta. Se sijaitsee maan luoteisosassa rajautuen luoteessa Thaimaahan. Maakunnan pinta-ala on 6 679 neliökilometriä ja sen alueella asui vuoden 2008 väestönlaskussa yhteensä 678 033 ihmistä. Sen pääkaupunki on noin 61 000 asukkaan Sisŏphŏn (2008). Bântéay Méancheăyn maakunta jakaantuu kahdeksaan piirikuntaan, ja edelleen 64 kuntaan.


title: Bântéay Méancheăy

text: Alue on kuulunut Khmerien valtakuntaan, ja sen loiston päiviltä on jäljellä Banteay Chhmarin temppeli, joka on rakennettu 1100–1200-luvulla. Sen jälkeen maakunta on vaihtanut omistajaa useasti, aluksi thaimaalaisilta khmereille, myöhemmin punaisten khmerien ja maan hallituksen välillä.


title: Bântéay Méancheăy

text: Maakunnassa sijaitsevat piirikunnat geokoodeineen:


title: Ruusukvartsi

text: Ruusukvartsi (SiO) kuuluu oksidikivien ryhmään.


title: Ruusukvartsi

text: Ruusukvartsi on epätavallinen kvartsimuunnos, jota käytetään usein kaulakoruihin ja muihin koriste-esineisiin. Luonnossa se esiintyy harvinaisina jalokivilaatuisina kiteinä ja muodottomina kappaleina. Nimestään huolimatta ruusukvartsin väri voi itse asiassa vaihdella vaaleanpunaisesta persikansävyiseen.


title: Caroline Forbes

text: Caroline Forbes on kuvitteellinen hahmo televisiosarjassa Vampyyripäiväkirjat. Caroline käy Mystic Falls High Schoolia, on tanssiaiskomitean puheenjohtaja ja Chealeader joukkueen kapteeni. Caroline pitää Bonnieta parhaana ystävänään ja avautuu nimenomaan tälle, sillä hänen ja Elenan välit ovat viilentyneey Carolinen mustasukkaisuuden takia.


title: Caroline Forbes

text: Caroline vaikutti sarjan alussa voimakasmieliseltä nähtyään Elenan ensimmäisenä koulupäivänä. Koulun alkajaisjuhlissa Caroline piti Stefan Salvatorea hyvännäköisenä, mutta loukkaantui tämän osoitettua kiinnostusta Elenaa kohtaan. Caroline flirttaili myös Damonin, Stefanin veljen kanssa ja aloitti tämän kanssa suhteen ennen kuin tajusi tämän vain käyttävän häntä hyväkseen. Ollessaan suhteessa Damoniin, Caroline käytti kaulallaan huiveja peittääkseen hampaanjäljet jotka Damon aiheutti ruokkiessaan itseään Carolinen verellä.


title: Caroline Forbes

text: Myöhemmin Elena huomasi puremisjäljet Carolinen kaulassa ja kertoi Stefanille asiasta, jonka jälkeen Stefan juotti Carolinelle rautayrtillä terästettyä juomaa heikentääkseen Damonin voimia tämän juodessa Carolinen verta. Damonin pyörryttyä rautayrtin vaikutuksesta, Stefan lukitsi tämän Salvatorejen täysihoitolan kellariin. Pian Damon kuitenkin alkoi manipuoloida Carolinea vapauttamaan itsensä. Carolinen saavuttua vapauttamaan Damonia, Zach ehti pelastaa tämän hengen joutuen kuitenkin itse tapetuksi. Carolinen kuitenkin onnistui pakenemaan paikalta.


title: Caroline Forbes

text: Caroline ja Matt Donovan alkoivat liikkua yhdessä Mattin vietyä juovuksissa olevan Carolinen kotiinsa. Parin välille muodostui side ja he alkoivatkin pian seurustella. Mattin äiti Kelly Donovan ei pitänyt Carolinesta ja piti tätä epäaitona.


title: Caroline Forbes

text: Ajaessaan Tyler Lockwoodin kyydissä kotiin Perustajien päivän juhlasta, Tyler menetti auton hallinnan ja ajoi päin tien penkkaa. Caroline voi aluksi hyvin, mutta pyörtyi pian sisäisten vammojen vuoksi. Hänet kiidätettiin sairaalaan, jossa hän joutui leikkaukseen.


title: Caroline Forbes

text:
Toisen tuotantokauden alussa Caroline on sairaalassa ja Damon juottaa tälle vertaan, jotta Caroline parantuisi. Myöhemmin samana yönä Katherine ilmestyy sairaalaan ja tappaa Carolinen tukehduttamalla hänet tyynyllä tehden tästä vampyyrin. Herättyään Caroline lähtee Mystic Fallsin karnevaaleihin, jossa hän tappaa ensimmäisen kerran. Stefan auttaa häntä sopeutumaan uuteen elämäänsä ja vakuuttaa Bonnien tekemään tällekin sormuksen jonka avulla myös Caroline voi kävellä päivän valossa. Caroline toimii hetken ajan Katherinen vakoojana sillä pelkää tätä niin ettei rohkene kieltäytyäkkään. Katherine uhkaa myös Liziä ja Mattia eikä Caroline halua että ketään sattuu. Sheriffi Forbesin saadessa tietää Salvatoren veljesten olevan vampyyreitä Masonin Lockwoodin käräyttäessä nämä. Caroline paljastaa olevansa itsekin vampyyri pelastaessaan veljekset äitinsä ja säätiön kynsistä. Myöhemmin Caroline manipuloi äitinsä unohtamaan vampyyrit. Naamiaisjuhlissa Caroline huijaa Katherinen astumaan huoneeseen, josta vampyyrit eivät pääse pois ja jossa Stefan ja Damon aikovat tappaa tämän.
Katherinen noita Lucy Bennett on kuitenkin linkittänyt Katherinen ja Elenan yhteen joten Pierceä ei voi satuttaa. Lucy kumoaa loitsunsa ja auttaa Salvatoren veljeksiä saamaan Katherinen hautakammioon sen jälkeen kun noita tuntee olonsa petkutetuksi. Damon vie Katherinen sinne minne tämä kuuluukin ja Kat yrittää varoittaa lähestyvästä vaarasta sanomalla että Elena ei ole turvassa ja että häntä tullaan hakemaan


title: Caroline Forbes

text: Tyler Lockwoodin muuttuessa ihmissudeksi Caroline lähentyy tämän kanssa ja parin välille muodostuu suhde.


title: Caroline Forbes

text: Caroline ja Matt olivat vain ystäviä ennen kuin Caroline joi itsensä humalaan ja Matt vietti yön Carolinen kotona pitäen tästä huolta. Suhteella oli kivikkoinen alku, mutta myöhemmin sen laatu parani ja he jopa menivät tuplatreffeille Elenan ja Stefanin kanssa. Carolinen onnettomuuden jälkeen Matt on tunnustanut rakkautensa tälle, vaikkei tiedäkään tämän vampyyriydestä. Koska Caroline ei aluksi pystynyt kontrolloimaan verenhimoaan, hän jopa hyökkäsi Mattin kimppuun, mutta manipuloi tätä unohtamaan tapahtuneen. Lopulta Caroline päätti parin suhteen aiheuttamalla riidan ja saaden Mattin itse eroamaan, suojellakseen Mattia.


title: Caroline Forbes

text: Carolinen ja Elenan ystävyys on vahva ja lämmin mutta toisinaan orastava, sillä välillä Caroline on erittäin kilpailunhaluinen ja jopa kateellinen Elenaa kohtaan. He kuitenkin rakastavat toisiaan ystävinä. Kun Caroline muuttui vampyyriksi, Elena vastusti Damonin ideaa tappaa tämä, jotta kaikki välttyisivät enemmiltä harmeilta. Elena ei halunnut Carolinelle samaa kohtaloa kuin Mattin siskolle Vickille, jonka Stefan joutui tappamaan heti muutoksen jälkeen tämän uhkaavan käytöksen vuoksi.


title: Caroline Forbes

text:
Ihmisenä Caroline oli erittäin hyvä ystävä Bonnien kanssa. Bonnie olikin ensimmäinen joka antoi Damonille luvan juottaa Carolinelle vampyyriverta pelestaakseen tämän hengen. Stefan sai vakuutettua Bonnien Carolinen kontrollista verenhimoonsa. Lopulta hän suostui langettamaan loitsun "lapis lazuli"-sormukseen, jonka avulla Caroline voi kulkea auringonvalossa.
Ensimmäisellä kaudella Stefan ei juurikaan puhunut Carolinelle, mutta toisella kaudella Carolinen muututtua vampyyriksi Stefan otti tämän suojatikseen opettaen tätä muun muassa kontrolloimaan verenhimonsa.


title: Caroline Forbes

text: Tylerin muuttuessa ihmissudeksi ja tajutessa Carolinen tietävän jotakin tilastaan, Tyler vakuutti Carolinen paljastamaan totuuden. Vaikka Caroline ei aluksi suostunutkaan paljastamaan mitään, Tylerin kysyessä onko myös hän ihmissusi, Caroline paljasti olevansa vampyyri. Caroline ymmärtää mitä Tyler käy läpi ja haluaa auttaa tätä kaikin mahdollisin keinoin.


title: Caroline Forbes

text: Caroline omaa kaikki tavalliset vampyyrin kyvyt ja heikkoudet: hänellä on yli-inhimillinen voima, nopeus, ketteryys, aistit sekä refleksit sekä hän pystyy paranemaan välittömästi. Hän on voimakkaampi kuin ihmissudet ihmismuodossaan, kun hän päihitti sekä Masonin että Tylerin.


title: Vihertöpökerttunen

text: Vihertöpökerttunen ("Sylvietta virens") on afrikatöpökerttusten heimoon kuuluva keskiafrikkalainen varpuslintu. Sen esiintymisalue ulottuu Gambiasta ja Senegalista itään Sudanin eteläosaan, Länsi-Keniaan ja LuoteisTansaniaan, ja etelään kumpaankin Kongoon ja Angolaan. Lajista tunnetaan neljä alalajia. John Cassin kuvaili lajin holotyypin Gabonin Setté Camasta vuonna 1859.


title: Vuoritöpökerttunen

text: Vuoritöpökerttunen ("Sylvietta leucophrys") on afrikatöpökerttusten heimoon kuuluva keskiafrikkalainen varpuslintu. Sen esiintymisalue ulottuu Zairen itäisistä osista itään Ruandaan, Burundiin, Länsi-Ugandaan, Länsi-Tansaniaan, sekä Kenian keski- ja länsiosien ylängöille. Lajista tunnetaan kolme alalajia. Richard Bowdler Sharpe kuvaili lajin holotyypin Mount Elgonilta Ugandan ja Kenian rajaseudulta vuonna 1891.


title: Bishweshwar Prasad Koirala

text: Bishweshwar Prasad Koirala (8. syyskuuta 1914 – 21. heinäkuuta 1982) oli nepalilainen poliitikko ja Nepalin kongressipuolueen johtaja, joka toimi lyhyesti myös maansa pääministerinä. Hänet tunnetaan yleisesti nimellä BP Koirala.


title: Bishweshwar Prasad Koirala

text: BP Koiralan isä oli poliittisesti aktiivinen runoilija Krishna Prasad Koirala, joka vastusti Rana-dynastian valtaa Nepalissa. Hän lähti maanpakoon Intiaan, missä BP vietti nuoruutensa ja sai vaikutteita Mahatma Gandhilta ja muilta Intian itsenäisyysliikkeen toimijoilta. Hän opiskeli Banaras Hindu -yliopistossa (BHU) oikeustiedettä. BHU oli Intian sosialistien suosima opinahjo. Koirala lähti mukaan vapausliikkeeseen ja joutui vankilaan. Hänet vapautettiin 1945, jolloin Koirala alkoi harkita paluuta Nepaliin.


title: Bishweshwar Prasad Koirala

text: Vuonna 1947 perustettiin Nepalin kongressipuolue. BP Koiralan veli Matrika Prasad Koirala organisoi lakkoja. BP palasi Nepaliin auttamaan veljeään ja joutui pidätetyksi. Vuoteen 1950 asti hän oli vuoroin vankilassa Nepalissa, vuoroin maanpaossa Intiassa.


title: Bishweshwar Prasad Koirala

text: Kongressipuolueen johtama vallankumous syrjäytti Rana-hallinnon vuonna 1951, ja maata alkoi hallita hauras Ranojen ja Kongressipuolueen koalitio. Kuningas lykkäsi parlamenttivaaleja vuodesta toiseen. Vuonna 1955 valtaan noussut kuningas Mahendra lupasi vihdoin vaalit vuodelle 1959. Vuoden 1959 vaaleissa Kongressipuolue sai murskavoiton ja BP Koiralasta tuli pääministeri. Kuningas organisoi vallankaappauksen puolitoista vuotta myöhemmin, ja BP Koirala joutui taas ensin vankilaan, sitten maanpakoon. Hänen terveytensä horjui jo silloin, mutta suuren osan loppuelämästään BP Koirala vietti vuoroin vankilassa, vuoroin kotiarestissa tai maanpaossa Intiassa. Myös Intiasta käsin hän vaikutti Nepalin politiikkaan, etenkin toimimalla esikuvana nuorille.


title: Bishweshwar Prasad Koirala

text:
BP Koirala kuoli vuonna 1982.
Hänen veljestään Girija Prasad Koiralasta tuli pääministeri vuonna 1991.


title: A-vene

text: A-vene on suomalainen retki- ja kilpakäyttöön suunniteltu klassinen purjevene. Suomeen purjehtijaliitto halusi 1930-luvun alussa veneluokan, joka soveltuisi sekä aktiiviseen kilpailuun että matkapurjehdukseen. Sen ajan mittapuiden mukaan suurehko vene vahvistettiin vuonna 1935 uudeksi 30 m2 Erikoisluokka A:ksi (Särklass A). Säännön kehitystyöstä vastasi Gunnar L. Stenbäck. E.A. Kreander tilasi ensimmäisen, silloin vielä särklass 30 A:ksi kutsutun Lilith:in. Suunnittelija oli Birger Slotte. Seuraavaksi valmistui Gösta Kyntzellin itselleen suunnittelema Inga-Lill XXV. Joulukuulle 1935 päivättyjen piirustusten (piirustus numero 329) mukaan tehty vene valmistui 1936. Viimeinen Elise-niminen A-vene rakennettiin vuonna 1952. Kaiken kaikkeaan Suomessa rakennettiin 29 A-venettä joista kymmenkunta vielä purjehtii aktiivisesti. A-veneelle suunniteltiin pienempi sisarvene eli C-vene joita rakennettiin hieman yli 30 kappaletta toisen maailmansodan jälkeisinä vuosikymmeninä.


title: A-vene

text:
Suomalaiseen purjehdushistoriaan on A-vene antanut merkittävän panoksen myös legendaaristen omistajiensa kautta – Gösta Kyntzell (Inga-Lill veneet), Henrik Ramsay (Rose-Marie ja Alioth), G.L. Stenback (Alibi), R. ja B. Krogius (Chupita ja Aline), A. Koskinen (Kismet aka. Merilokki), K. Lampen (Filou ja Ariane), O. Aikala (Nike), A Johansson (Elise) jne. Purjehdusvalokuvaaja Jorma Rautapään mukaan:
“A-vene on kaunis linjoiltaan ja niin kuin kauniit veneet yleensä myös purjehtii hyvin. Se on täyttänyt hyvin tehtävänsä virkeänä kilpaveneenä ja myös retkiveneenä, jolla perheet ovat seikkailleet Suomen saaristossa.” Miltei kaikki jäljellä olevista Suomen A-veneistä löytyvät kuvina Rautapään kuva-arkistossa.


title: A-vene

text: A-veneen suosio on viime vuosikymmeninä kasvanut merkittävästi klassisten purjeveneiden yleisen suosion nousun myötä. A-veneet osallistuvat aktiivisesti klassisten veneiden kilipapurjehdustapahtumiin kuten Hangon Regattaan ja Viaporin tuoppiin jossa voi hyvinkin nähdä kymmenkunta venettä lähtöviivalla. Suomen A-veneet ovat keskittyneet pääkaupunkiseudulle.


title: Hiekkaryömijät

text: Hiekkaryömijät ("Mystacocarida") on yksi leukajalkaisten äyriäisten alaluokista. Ne ovat hyvin pieniä äyriäisiä, jotka elävät interstitiaalisesti merenrantojen hiekkajyvästen välisessä tilassa osana meiobenthosta. Niitä tunnetaan Välimeren alueelta, eteläisestä Afrikasta sekä Etelä- ja Pohjois-Amerikasta ja Australiasta.


title: Hiekkaryömijät

text: Hiekkaryömijöitä tunnetaan vain 13 lajia, jotka jaetaan kahteen sukuun. Ulkoisesti ne ovat kaikki hyvin samannäköisiä. Lieriömäisessä ruumiissa on viisi keskiruumiin ja viisi takaruumiin jaoketta. Keskiruumiissa on neljä pientä raajaparia, takaruumis on raajaton. Pää on suhteellisen iso ja kaksijakoinen niin, että sen takaosa pikemmin vaikuttaa kuuluvan keskiruumiiseen. Pään raajat ja tuntosarvet ovat puolestaan suhteellisen suuria ja niissä on sukasia, joita eläin käyttää ravintohiukkasten siivilöintiin. Hiekkaryömijät ovat yksisilmäisiä. Ne ovat tyypillisesti noin 0,5 millimetrin pituisia.


title: Albistunneli

text: Albistunneli () on rautatietunneli Sveitsissä, Zürichin, Thalwilin ja Zugin välisellä radalla, Sihlbruggin ja Littin asemien välillä. Tunneli alittaa 800-900 metriä korkeat Albisvuoret noin 500 metrin korkeudessa.


title: Albistunneli

text: Tunneli on osa valtiollisen SBB:n rataverkkoa. Tunnelin pituus on 3 360 metriä. Tunneli on otettu käyttöön 1.6.1897 osana Thalwil–Arth-Goldau-yhteyttä. Yksiraiteinen Albistunneli, yhdessä samalla osuudella olevan Zimmerbergin tunnelin kanssa, rajoittaa liikennekapasiteettia Zürichistä Italian suuntaan. Yhteyden kapasiteettia on suunniteltu parannettavan Zimmerbergin pohjatunnelilla, joka ohittaa molemmat yksiraiteiset osuudet.


title: Edward S. Godfrey

text: Edward Settle Godfrey ( 9. lokakuuta 1843 – 1. huhtikuuta 1932) oli yhdysvaltalainen prikaatikenraali, joka palkittiin korkeimmalla mahdollisella kunniamerkillä ansioistaan Amerikan intiaanisotien aikana. Parhaiten tämä 88-vuotiaaksi elänyt mies muistetaan hänen ratsastaessaan luutnanttina vuonna 1876 George Armstrong Custerin joukoissa. Hän oli niiden sotilaiden joukossa, jotka saapuivat ensimmäisenä Little Big Hornin taistelupaikalle todistamaan tapahtumaa.


title: Edward S. Godfrey

text: Godfreyn suku oli alun perin Walesista, josta he olivat siirtyneet 1700-luvulla alkuvuosina Amerikkaan, ja asettuneet Pennsylvaniaan. Edward S. Gofrey syntyi Ohiossa, jonne hänen isänsä Charles oli muuttanut sisarensa ja tämän aviomiehen kanssa. 18-vuotiaana nuori Goffrey värväytyi pohjoisvaltioiden joukkoihin ja pääsi Ohion vapaaehtoisista koottuun jalkaväkirykmenttiin. Myöhemmin vuonna 1863 hän pääsi West Pointin sotilasakatemiaan. Hän sai moitteita lähinnä sotilaallisesta olemuksestaan ja pukeutumisestaan.


title: Edward S. Godfrey

text: Valmistuttuaan Godfrey pääsi seitsemänteen ratsuväkirykmenttiin ja tutustui everstiluutnantti Custeriin. Custerin joukoissa palvelleena hän joutui myös Little Big Horniin. Hieman ennen kohtalokasta taistelua Custer jakoi rykmenttinsä kolmeen erilliseen yksikköön. Godfrey joutui kapteeni Frederick F. Benteenin K-komppaniaan, joka ei osallistunut verilöylyyn. Godfreyn muistiinpanot tältä ajalta ovat olleet ehkä luotetuin tietolähde kesäkuun tapahtumista Little Big Hornissa, ja niitä on hyödynnetty monissa jälkeenpäin tehdyissä tutkimuksissa.


title: Edward S. Godfrey

text: Vuonna 1877 Godfre osallistui aktiivisesti nez perce -sotaan, jossa hän haavoittui vaikeasti. Myöhemmin hänelle myönnettiin kunniamerkki nez percejä vastaan käydyssä sodassa osoitetusta erityisestä urheudesta.


title: Edward S. Godfrey

text: Gofreyn sotilasuraa varjosti vuonna 1890 tapahtunut Wounded Kneen verilöyly, joka oli häpeätahra niin amerikkalaisille kuin Godfeyllekin. Hän oli tapahtumassa mukana pitämässä miehineen silmällä vangittuja intiaaneja, kun ammunta äkkiä alkoi. Jälkeenpäin armeijan menettelyä tutkittiin tuomioistuimessa. Eräs Godfreyn nuorista värvätyistä sotilaista oli ampunut 14-vuotiaan intiaanipojan lähietäisyydeltä. Tapaus vaikutti kahden vuosikymmenen ajan Godfreyn elämään ja esti presidentti Theodore Rooseveltin myöntämästä hänelle kenraalin arvoa. Vasta kun sotaministeriön William Howard Taft (tuleva presidentti) puuttui asiaan, joutui Roosevelt antamaan periksi ja Godfrey nimitettiin prikaatikenraaliksi.


title: Edward S. Godfrey

text: Godfreyn ura Yhdysvaltain armeijassa päättyi vuonna 1907. Hän oli tehnyt 44 vuotta kestäneen loistokkaan uran ja ehti eläkkeelle jäätyään vielä ansioitua kirjailijana ja kirjeenvaihtajana.


title: Edward S. Godfrey

text: Godfrey kuoli kotonaan New Jerseyssä 88-vuotiaana, ja hänet haudattiin Arlingtonin kansalliselle hautausmaalle puettuna sotilasvaatetukseen ja kunniamitaleihin.


title: Selvä päivä

text: ”Selvä päivä” on tamperelaisen rap-artisti Petri Nygårdin toinen single hänen viidenneltä studioalbumiltaan "Kaikki tai ei mitään". Single julkaistiin 20. joulukuuta 2010 ja siitä on julkaistu myös musiikkivideo. Dancehall/pop-artisti Lord Est vierailee kappaleen kertosäkeellä, ja sen tuotannosta vastaa puolestaan tuotantoduo MMEN. Nygård julkaisi kesällä 2011 myös albumille saman nimisen vodkan.


title: Selvä päivä

text: ”Selvä päivä” julkaistiin singlenä 20. joulukuuta 2010, jolloin siitä ilmestyi myös musiikkivideo. Videota katsottiin YouTubessa parissa vuorokaudessa jo 140 000 kertaa ja se oli koko maailman toiseksi katsotuin musiikkivideo sivustolla 21. joulukuuta. Tammikuun loppuun mennessä videota oli katsottu yli 1,5 miljoonaa kertaa, maaliskuun puoliväliin mennessä sitä oltiin katsottu jo lähes 3 miljoonaa kertaa ja toukokuun lopulla videota on katsottu jo noin 4,3 miljoonaa kertaa. Toukokuussa videon katsomista nosti etenkin jääkiekon maailmanmestaruus. Kappaletta soitettiin Bratislavan areenalla Suomen voittaessa maailmanmestaruuden sekä pukuhuoneessa ottelun jälkeen. Elokuussa 2011 kappaletta oli katsottu jo yli 5,4 miljoonaa kertaa.


title: Selvä päivä

text: Kappale on herättänyt kiinnostusta myös Yhdysvalloissa ja kappaleen musiikkivideoon onkin ehdotettu englanninkielistä tekstitystä erilaisilla keskustelupalstoilla.


title: Selvä päivä

text: ”Selvä päivä” nousi viikolla 4/2011 Suomen virallisen singlelistan ensimmäiselle sijalle. Single nousi ensimmäiseksi myös Suomen virallisella listalla ja tanssilistalla.


title: Selvä päivä

text: Musiikkivideo alkaa talvisesta Tampereen Lielahdesta, jossa MMEN:n jäsenet Juels ja Ossi R. sekä Lord Est valmistautuvat grillaamaan ja juomaan. Paikalta puuttuu kuitenkin itse Petri Nygård, joka on samanaikaisesti Pattayalla, Thaimaassa. Siellä Nygård tapansa mukaan nauttii alkoholia ja pitää hauskaa. Videon on ohjannut Heikki Häkkinen (musiikkivideon lopputeksteissä kuitenkin lukee Mika "Höyry" Häkkinen)


title: Luettelo Suomen virallisen musiikki-DVD-listan ykkösistä vuonna 2010

text: Tämä on luettelo Suomen virallisen listan musiikki-DVD myynnin ensimmäistä sijaa hallussaan pitäneistä musiikki-DVD:stä vuonna 2010.


title: Scottie Upshall

text: Scottie Upshall (s. 7. lokakuuta 1983 Fort McMurray, Alberta, Kanada) on kanadalainen jääkiekkoilija, pelipaikaltaan laitahyökkääjä. Hän edustaa NHL-seura St. Louis Bluesia.


title: Scottie Upshall

text: Upshall pelasi juniorina WHL:ssä Kamloops Blazersin paidassa. Kaudella 2000–2001 Upshall teki tehot 42+45=87 ja oli tulokkaiden pistepörssin kärkinimi. Sama tahti jatkui myös seuraavalla kaudella, ja Nashville Predators varasi Upshallin peräti kuudentena pelaajana vuoden .


title: Scottie Upshall

text: Upshall pelasi Blazersissa kaudella 2002–2003, mutta pääsi debytoimaan NHL:ssä Predatorsin paidassa kahdeksan ottelun verran, joissa hän teki yhden maalin. Kaudella 2003–2004 Upshall ei pystynyt vakiinnuttamaan paikkaansa NHL:ssä, ja vietti pääosan kaudesta AHL:ssä Milwaukee Admiralsissa. NHL:n työsulkukauden 2004–2005 hän pelasi Milwaukee Admiralsissa.


title: Scottie Upshall

text: Kaudella 2005–2006 hän vietti jo suurimman osan NHL:ssä pelaamalla 48 ottelua tehoin 8+16=24. Kauden 2006–2007 hän aloitti jälleen Predatorsin organisaatiossa, mutta hänet myytiin helmikuussa 2007 suurkaupassa Philadelphia Flyersiin yhdessä Ryan Parentin ja kahden varausvuoron kanssa vaihdossa Peter Forsbergiin. Kausi 2007–2008 oli Upshallille ensimmäinen täysi kausi NHL:ssä, kun hän pelasi 61 ottelua tehoin 14+16=30.


title: Scottie Upshall

text: Kauden 2008–2009 Upshall aloitti Flyersissa, mutta hänet kaupattiin 55 ottelun jälkeen vuoden varausnumeron kanssa Phoenix Coyotesiin vaihdossa Daniel Carcilloon. Hän teki loppukaudella 19 ottelussa tehot 8+5=13. Seuraava kausi oli Upshallille vajaa, kun hän pelasi vain 49 ottelua tehoin 18+14=32.


title: Scottie Upshall

text: Upshall aloitti myös kauden 2010–2011 Phoenixissä, mutta siirtyi NHL:n siirtotakarajapäivänä, 28. helmikuuta 2011, Columbus Blue Jacketsiin. Blue Jackets sai pelaajakaupassa lisäksi Sami Lepistön, kun Coyotesiin siirtyivät Rostislav Klesla ja Dane Byers. Upshall edusti Blue Jacketsia vain tuon kauden lopun. Heinäkuussa 2011 hän teki vapaana pelaajana nelivuotisen sopimuksen Florida Panthersin kanssa.


title: Scottie Upshall

text: Upshall edusti Kanadaa kahdesti nuorten MM-kilpailuissa vuosina 2002 ja 2003 voittaen kummallakin kerralla hopeaa. Hän oli mukana myös MM-kilpailuissa 2009 voittaen hopeaa.


title: John Sinclair

text: John Sinclair on brittiläinen kosketinsoittaja. Hän on soittanut muun muassa yhtyeissä Uriah Heep, Heavy Metal Kids ja The Cult.


title: John Sinclair

text: Sinclair toimii nykyisin myös hypnoterapeuttina.


title: Băt Dâmbâng (maakunta)

text: Băt Dâmbâng tai Battambang on yksi Kambodžan 24:stä maakunnasta. Se sijaitsee maan länsiosassa rajautuen lännessä Thaimaahan ja Pailĭnin maakuntaoikeudet omaavaan kuntaan. Maakunnan pinta-ala on 11 702 neliökilometriä ja sen alueella asui vuoden 2008 väestönlaskussa yhteensä 1 024 663 ihmistä. Sen pääkaupunki on noin 140 000 asukkaan Băt Dâmbâng (2008). Battambangin maakunta jakaantuu kolmeentoista piirikuntaan, ja edelleen 64 kuntaan.


title: Băt Dâmbâng (maakunta)

text: Piirikunnat sekä niiden geokoodit.


title: Pieni tumma pilkku

text: Pieni tumma pilkku (tunnetaan myös nimillä Tumma pilkku 2 ja Velhon silmä), on Neptunuksen eteläisellä puoliskolla käynnissä oleva sykloninen myrsky. Se on toinen merkittävä Neptunuksesta löydetty myrsky. Voyager 2 löysi sen kulkiessaan planeetan ohi vuonna 1989.


title: Jeanne Tripplehorn

text: Jeanne Marie Tripplehorn (s. 10. kesäkuuta 1963 Tulsa, Oklahoma, Yhdysvallat) on yhdysvaltalainen näyttelijä.


title: Jeanne Tripplehorn

text: Jeanne Tripplehorn syntyi Tulsassa Oklahomassa Suzanne ja Tom "Tommy" Tripplehornin perheeseen. Hänen isänsä Tommy oli Gary Lewis & the Playboys -yhtyeen kitaristi. Lukioaikoinaan Jeanne alkoi toimia paikallisella radiokanavalla DJ:nä, ja esiintyi sittemmin paikallistelevisiossa musiikkiohjelman juontajana. Hän opiskeli Tulsan yliopistossa ja Juilliardissa näyttelijäntyön linjalla.


title: Jeanne Tripplehorn

text: Jeanne Tripplehorn sai ensimmäisen elokuvaroolinsa vuonna 1991 elokuvasta "The Perfect Tribute". Hänet tunnetaan parhaiten rooleistaan elokuvissa "Basic Instinct" (1992), "Firma" (1993) ja "Waterworld" (1995). Tripplehorn on näytellyt Barbara Henricksonia HBO:n draamasarjassa "Big Love" vuodesta 2006. Vuonna 2009 hän oli Primetime Emmy -ehdokkaana roolistaan televisioelokuvassa "Grey Gardens".


title: Jeanne Tripplehorn

text: Tripplehorn esiintyi Broadwaylla Anton Tšehovin näytelmässä "Kolme sisarta" vuonna 1997. Hänellä on ollut muitakin teatterirooleja.


title: Jeanne Tripplehorn

text: Tripplehorn oli kihloissa näyttelijä Ben Stillerin kanssa 1990-luvun alkupuolella.


title: Marte Elden

text: Marte Elden (s. 4. heinäkuuta 1986 Levanger) on norjalainen maastohiihtäjä.


title: Marte Elden

text: Elden voitti vuonna 2005 nuorten MM-kilpailuissa kultaa 10 kilometrin yhdistelmähiihdossa.


title: Marte Elden

text: Maailmancupissa Elden kilpaili ensimmäisen kerran Beitostølenissä marraskuussa 2005. Parhaimmillaan hän sijoittui maailmancupissa seitsemänneksi Davosin 10 kilometrin perinteisen hiihtotavan kilpailussa kaudella 2010–2011. Samalla kaudella hän sijoittui neljänneksi Tour de Skin 10 kilometrin perinteisen hiihtotavan yhteislähtökilpailussa ja oli toiseksi nopein kiertueen viimeisellä etapilla. Kiertueen lopputuloksissa Elden sijoittui yhdeksänneksi. Norjan viestijoukkueessa hän sijoittui kaksi kertaa viidenneksi.


title: Neptune Orbiter

text: Neptune Orbiter on NASAn ehdotettu miehittämätön avaruusalus, joka lähetettäisiin tutkimaan planeetta Neptunusta. On ajateltu, että se laukaistaisiin noin vuonna 2016 ja siltä kestäisi 8-12 vuotta saavuttaa planeetta, kuitenkaan NASAn sivustoilla ei mainita tarkkaa laukaisupäivää. Neptune Orbiterin uskottaisiin vastaavan moniin kysymyksiin planeettaa kohtaan. Sen tärkein tehtävä olisi kerätä tietoa Neptunuksen ilmakehästä ja säästä, sen renkaista ja sen kuista, etenkin Tritonista. California Institute of Technology on ehdottanut suunnitelmaa Neptune Orbiterin tehtäväksi. Myös Idahon yliopistosto ja Boeing ovat tehneet vastaavia ehdotuksia.


title: Neptune Orbiter

text: Neptune Orbiterin tehtävä olisi kulkea Neptunuksen kiertoradalle ja tehdä tieteellisiä analyyseja planeetasta. NASA suunnitteli tehtävää ensimmäisen kerran vuonna 2005. Neptune Orbiterin laukaisu tapahtuisi raketilla, joka olisi samantyylinen kuin Delta IV tai Atlas V. Luotaimen lentorata käyttäisi hyväkseen Venuksen ja Jupiterin vetovoimaa. Myös Uranuksen vetovoiman hyödyntämistä on ajateltu.


title: Percy Bryant

text: Percy D. Bryant (12. kesäkuuta 1899 New York – 5. kesäkuuta 1960 New York) oli yhdysvaltalainen rattikelkkailija ja olympiamitalisti.


title: Percy Bryant

text: Bryant menestyi maansa kilpailuissa lajinaan neljän miehen kelkat 1930-luvun alkuvuosina. Hänen urheilu-uransa huipentui olympiahopeaan kotikulmilla käydyissä Lake Placidin talviolympialaisissa 1932, kun Yhdysvaltain kakkosmiehistö Henry Homburger, Bryant, Francis Stevens ja Edmund Horton varmisti Yhdysvalloille kaksoisvoiton ennen pronssille sijoittunutta Saksan kelkkaa.


title: Daphne Hasenjager

text: Daphne Lilian Evelyn Hasenjager (o.s. "Robb"; s. 2. heinäkuuta 1929 Pretoria) on Etelä-Afrikkaa edustanut yleisurheilija. Hän kilpaili naisten sadan ja kahdensadan metrin juoksukilpailuissa sekä Lontoon (1948) että Helsingin (1952) kesäolympialaisissa. Helsingissä hän sai sadassa metrissä hopeaa ajalla 11,8.


title: Daphne Hasenjager

text: Hasenjager kilpaili Brittiläisen imperiumin kisoissa vielä tyttönimellään (Robb) ja sijoittui vuonna 1950 pronssille 220 jaardin juoksussa.


title: Luettelo Suomen virallisen musiikki-DVD-listan ykkösistä vuonna 2009

text: Tämä on luettelo Suomen virallisen listan musiikki-DVD myynnin ensimmäistä sijaa hallussaan pitäneistä musiikki-DVD:stä vuonna 2009.


title: Luettelo Suomen virallisen musiikki-DVD-listan ykkösistä vuonna 2008

text: Tämä on luettelo Suomen virallisen listan musiikki-DVD myynnin ensimmäistä sijaa hallussaan pitäneistä musiikki-DVD:eistä vuonna 2008.


title: Kiki, Koko ja avaruusotus

text: Kiki, Koko ja avaruusotus (, ) on vuonna 1987 valmistunut espanjalais-meksikolainen animaatioelokuva, jonka ovat ohjanneet José Luis ja Santiago Moro. Se on jatko-osa vuonna 1983 valmistuneelle elokuvalle "Katy", joka kertoi perhoseksi muuttuvasta Katy-toukasta.


title: Kiki, Koko ja avaruusotus

text: Suomenkielisessä versiossa ääninäyttelijöinä toimivat muun muassa Jari Sillanpää, Riki Sorsa, Konsta Hietanen ja Ona Kamu.


title: Douglas Smith (näyttelijä)

text: Douglas Alexander Smith on (s. 22. kesäkuuta 1985 Toronto, Ontario, Kanada) on kanadalais-yhdysvaltalainen näyttelijä ja muusikko.


title: Douglas Smith (näyttelijä)

text: Douglas Smith tunnetaan parhaiten Ben Henricksonin roolista HBO:n draamasarjassa "Big Love". Hän esiintyi pääosassa australialaisessa televisiosarjassa "Out There" vuonna 2003. Smith on vieraillut televisiosarjoissa "Everwood", "CSI", "CSI Miami" "Todistettavasti syyllinen" ja "Yli synkän virran".


title: Douglas Smith (näyttelijä)

text: Näyttelijän työnsä lisäksi Smith toimii muusikkona ja lauluntekijänä. Hän on mukana yhtyeissä His Orchestra ja Alaskan Summer. Hänen musiikkiaan on kuultu mm. tv-ohjelmissa "Alter Eco", "Rita Rocks" ja "Roommates".


title: Douglas Smith (näyttelijä)

text:
Douglas Smithin isä Maurice Smith on elokuvatuottaja ja äiti Terrea opettaja. Näyttelijä Gregory Smith on Douglas Smithin veli. Heillä on myös veli Andrew ja sisar Samantha.
Vuonna 2011 hän avioutui Rebecca Blackin kanssa, joka otti käyttöön nimen Rebecca Black-Smith


title: Luettelo Suomen virallisen musiikki-DVD-listan ykkösistä vuonna 2007

text: Tämä on luettelo Suomen virallisen listan musiikki-DVD myynnin ensimmäistä sijaa hallussaan pitäneistä musiikki-DVD:stä vuonna 2007.


title: Parkway Drive

text: Parkway Drive on australialainen metalcore-yhtye, joka perustettiin vuonna 2002. Yhtye on julkaissut kuusi albumia "Killing with a Smile", "Horizons","Deep Blue", "Atlas" ja Ire, DVD:n, EP:n "Don't Close Your Eyes" sekä kaksi split-albumia.


title: Parkway Drive

text:
Parkway Drive perustettiin loppuvuodesta 2002. Se sai nimensä jäsenten kotikaupungissa Byron Bayssä Australiassa sijaitsevasta Parkway Drive -kadusta. Tämän kadun varrella sijaitsi Ben Gordonin vanhempien talo, ”Parkway House” jonka kellarissa yhtye alkoi harjoittelemaan. Yhtyettä alkoi kokoamaan Winston, Ben ja Luke. Mukaan pyydettiin myös Benin tuntema ”Weird metal guy” Jeff Ling. Yhtyeen ensimmäisiin jameihin kokoontui heidän lisäkseen entinen basisti Brett Versteeg. Kun he alkoivat pohtimaan yhtyeen nimeä, halusivat he tietoisesti välttää metallimusiikin kliseitä kuten, blood, death, black, tears, wings, dying. Kahden kuukauden harjoittelun jälkeen koitti bändin ensimmäinen esiintyminen Byron Bay Youth Activity Centressä. Yleisöä oli paikalla noin 20 henkilöä. Esiintymisen jälkeen heidän puheilleen tuli yksi I Killed Prom Queenin jäsenistä ja ehdotti heille yhteisen albumin äänittämistä. Parkway Driven jäsenillä ei ollut tätä ennen yhtään studiokokemusta, aikaisemmat demot oli äänitetty treenikämpällä neliraiturilla. Ensimmäinen Split albumi I Killed Prom Queenin kanssa julkaistiin yhtyeen oltua kasassa vain muutaman kuukauden. Ensimmäistä albumia seurasi yhtyeen ensimmäinen Australian kiertue. Yhtye on esiintynyt suomessa yhteensä 6 kertaa, viimeksi Tuska festivaalissa 1.heinäkuuta 2018.
EP:t


title: Luettelo Suomen virallisen musiikki-DVD-listan ykkösistä vuonna 2005

text: Tämä on luettelo Suomen virallisen listan musiikki-DVD myynnin ensimmäistä sijaa hallussaan pitäneistä musiikki-DVD:stä vuonna 2005.


title: Janet Moreau

text: Janet Theresa Moreau (Stone; s. 26. lokakuuta 1927 Pawtucket, Rhode Island) on entinen yhdysvaltalainen yleisurheilija. Hän kilpaili naisten sadan metrin juoksussa ja 4 × 100 metrin viestijuoksussa vuoden 1952 kesäolympialaisissa Helsingissä. Jälkimmäisessä hän muodosti kultaa voittaneen joukkueen yhdessä Mae Faggsin, Barbara Jonesin ja Catherine Hardyn kanssa.


title: Janet Moreau

text: Moreau voitti 4 × 100 metrin viestijuoksun kultaa myös Pan-Amerikan kisoissa vuonna 1951 Nell Jacksonin, Dolores Dwyerin ja Jean Pattonin kanssa. Sadan metrin juoksussa hän jäi kuudennelle sijalle.


title: Luettelo Suomen virallisen musiikki-DVD-listan ykkösistä vuonna 2004

text: Tämä on luettelo Suomen virallisen listan musiikki-DVD myynnin ensimmäistä sijaa hallussaan pitäneistä musiikki-DVD:stä vuonna 2004.


title: Deep Blue (albumi)

text: Deep Blue on australialaisen metalcore-yhtyeen Parkway Driven kolmas studioalbumi, joka julkaistiin 5. kesäkuuta 2010 levymerkillä Epitaph Records.


title: Deep Blue (albumi)

text: Albumi debytoi Australian albumilistan toisella sijalla. Yhdysvalloissa se nousi Billboard 200 -listan sijalle 39.


title: Horizons

text: Horizons on australialaisen metalcore-yhtyeen Parkway Driven toinen studioalbumi, joka ilmestyi vuonna 2007.


title: Horizons

text: Albumi ylsi Australian albumilistan kuudennelle sijalle, ja se pysyi listalla yhteensä kolme viikkoa.


title: Mowgli

text: Mowgli on Rudyard Kiplingin luoma kuvitteellinen susien kasvattama ihmispoika, joka esiintyy Viidakkokirjassa. Mowglin ja eläinten vihollinen on ihmissyöjätiikeri Shere Khan.


title: Ricardo Bralo

text: Ricardo R. Bralo (s. 28. elokuuta 1916 Buenos Aires, Argentiina) on entinen argentiinalainen yleisurheilija. Hän voitti vuoden 1951 Pan-Amerikan kisoissa kultaa 5 000 metrin juoksussa ja sai samoissa kisoissa lisäksi hopeamitalin 10 000 metrin juoksussa. Bralo kilpaili 10 000 metrissä myös vuoden 1948 kesäolympialaisissa Lontoossa.


title: Killing with a Smile

text: Killing With a Smile on australialaisen metalcore-yhtyeen Parkway Driven ensimmäinen studioalbumi. Se äänitettiin toukokuussa 2005 ja julkaistiin elokuussa samana vuonna.


title: Killing with a Smile

text: Albumi nousi Australian albumilistan sijalle 39.


title: Bagheera

text: Bagheera on Rudyard Kiplingin luoma "Viidakkokirjassa" esiintyvä kuvitteellinen musta pantteri.


title: Bagheera

text: Bagheera on Mowglin ja Baloon ystävä. Bagheera kuuli elokuvassa huhuja vaarallisesta Shere Khan -tiikeristä ja aikoo viedä Mowglin lähelle ihmiskylää, mutta Mowgli ei piittaa ajatuksesta. Viidakkohan on hänen kotinsa. Bagheeran suomalaisena äänenä toimi näyttelijä Veikko Honkanen.


title: Kreikan asevoimat

text: Kreikan asevoimat () koostuvat maavoimista, merivoimista, ilmavoimista ja puolustusesikunnasta. Asevoimien ylipäällikkö on Kreikan presidentti. Kreikassa on yleinen asevelvollisuus, ja naiset voivat hakeutua vapaaehtoisesti. Maa on EU:n ja Naton jäsen, ja se osallistuu rauhanturvaamiseen eri maissa.


title: Chelsea Manning

text: Chelsea E. Manning (syntyjään Bradley E. Manning, s. 17. joulukuuta 1987) on Yhdysvaltain maavoimien sotilas, jonka on epäilty vuotaneen Collateral Murder -videon ja noin 260 000 arkaluontoista diplomaattisähkettä Wikileaksiin. Hänet vangittiin toukokuussa 2010 ja hän kärsi tuomiotaan sotilasvankilassa Fort Leavenworthissa Kansasissa, kunnes vapautui 17. toukokuuta 2017.


title: Chelsea Manning

text: Manning sai heinäkuussa 2010 syytteen salaiseksi luokitellun aineiston vuotamisesta. Mukana oli muun muassa Wikileaksin julkaisema video Yhdysvaltojen 12. heinäkuuta 2007 Bagdadiin tekemästä helikopteri-iskusta, jossa kuoli uutistoimisto Reutersin valokuvaaja ja hänen kuljettajansa. Maaliskuussa 2011 Manning sai 22 uutta syytettä. Häntä syytettiin muun muassa vihollisen auttamisesta.


title: Chelsea Manning

text: Oikeudenkäynti alkoi kesäkuussa 2013. Elokuussa 2013 sotaoikeuden tuomari tuomitsi Manningin 35 vuodeksi vankeuteen ja määräsi hänet erotettavaksi Yhdysvaltain maavoimista. Syyttäjä oli vaatinut 60 vuoden vankeusrangaistusta. Raskain syyte, syyte vihollisen auttamisesta, hylättiin.


title: Chelsea Manning

text: Elokuussa 2013 Manning ilmoitti, että hän on nainen ja haluaa sukupuolenkorjausprosessiin mahdollisimman pian. Hän käyttää nimeä Chelsea.


title: Chelsea Manning

text: Manning yritti itsemurhaa vankilassa heinäkuussa 2016 ja toisen kerran lokakuussa 2016. Yhdysvaltain armeija antoi syyskuussa 2016 Manningille luvan sukupuolenkorjausleikkaukseen.


title: Chelsea Manning

text: 17. tammikuuta 2017 Valkoinen talo ilmoitti presidentti Barack Obaman lieventäneen Manningin tuomiota niin, että tämä pääsee vapaaksi 17. toukokuuta 2017.


title: Rukan hyppyrimäet

text: Rukan hyppyrimäet on kahden hyppyrimäen muodostama mäkihypyn suorituspaikka Kuusamon Rukalla.


title: Rukan hyppyrimäet

text: Rukatunturin K-piste on 120 metrissä ja HS-piste 142 metrissä.


title: Rukan hyppyrimäet

text: Rukan vuonna 1964 valmistunut ja vuonna 1996 uudistettu suurmäki sijaitsee Rukan hiihtostadionin kyljessä. Rukan suurmäki on Suomen suurin hyppyrimäki ja se on myös yksi maailman suurimmista suurmäistä. Se oli myös maailman suurin muovitettu hyppyrimäki vuoteen 2018 asti, jolloin Štšutšinskiin Kazakstaniin valmistui Burabayn suurmäki.


title: Rukan hyppyrimäet

text: Vuoden 1996 remontin yhteydessä suurmäkeen asennettiin valaistus kilpailujen järjestämisen mahdollistamiseksi alkutalvella ja alastulorinteen muovitus ja posliininen latu-ura kesäharjoittelua varten. Syksyllä 2016 vauhtimäkeen asennettiin uusi Double-Track-latu-ura ja tuulisuojausta parennettiin uusilla tuuliverkoilla.


title: Rukan hyppyrimäet

text: Suurmäestä hypättiin maailmancupin osakilpailu ensimmäisen kerran kaudella 1996–1997 ja sen jälkeen kaudesta 2002–2003 alkaen vuosittain marraskuun viimeisenä viikonloppuna.


title: Rukan hyppyrimäet

text:
Virallisen mäkiennätyksen 147,5 metriä ovat hypänneet Stefan Kraft mäkihypyn maailmancupissa vuonna 2017 ja Ryōyū Kobayashi mäkihypyn maailmancupissa vuonna 2018. Epävirallisen mäkiennätyksen 150,5 metriä on hypännyt Ville Larinto mäkihypyn maailmancupin harjoituksissa vuonna 2010. Adam Małysz ja Sigurd Pettersen ovat hypänneet harjoituksissa 152,0 metriä.
Naisten mäkiennätys on Tiina Lehtolan hyppäämä 110,0 metriä, hyppy oli naisten kautta aikain ensimmäinen 100 metriä ylittänyt mäkihyppysuoritus.
Kesämäkiennätyksen 145,0 metriä on hypännyt Jarkko Määttä.
Naisten kesämäkiennätyksen 112,0 metriä on hypännyt Julia Tervahartiala.
Rukan keskimäki (K64, HS70) sijaitsee noin 250 metriä suurmäen pohjoispuolella. Vuonna 1986 sen alastulorinteeseen asennettiin muovitus.


title: Luettelo Suomen virallisen musiikki-DVD-listan ykkösistä vuonna 2006

text: Tämä on luettelo Suomen virallisen listan musiikki-DVD myynnin ensimmäistä sijaa hallussaan pitäneistä musiikki-DVD:stä vuonna 2006.


title: Messaapin kieli

text: Messaapin kieli on nykyisessä Kaakkois-Italiassa antiikin aikana asuneiden messapialaisten puhuma kuollut kieli.


title: Messaapin kieli

text: Kieli tunnetaan 500-luvulta ensimmäiselle vuosisadalle saakka ennen ajanlaskumme alkua laadituista piirtokirjoituksista. Se on indoeurooppalainen, mutta ei kuulu itaalisiin kieliin. Messaappia on pidetty illyyrin lähisukulaisena, mutta illyyrinkielisen aineiston vähäisyyden takia tätä ei ole voitu todistaa.


title: Afrikanvarpunen

text: Afrikanvarpunen ("Passer motitensis") on varpusten heimoon kuuluva lounaisafrikkalainen varpuslintu. Sen esiintymisalue ulottuu Angolan lounaisrannikolta Namibiaan, Botswanaan, Zimbabwen lounaisosaan ja Etelä-Afrikan pohjois- ja keskiosiin. Lajista tunnetaan kolme alalajia. Andrew Smith kuvaili lajin holotyypin Etelä-Afrikan Motitasta, 215 kilometriä Oranjejoesta pohjoiseen, vuonna 1836.


title: Siĕm Réabin kansainvälinen lentoasema

text: Siĕm Réabin kansainvälinen lentoasema () on lähellä Siĕm Réabin kaupunkia sijaitseva lentoasema Kambodžassa. Lentoasemalla on yksi 2 550 metriä pitkä betonipäällysteinen kiitotie, ja se sijaitsee noin 18 metriä merenpinnan yläpuolella. Sen kautta matkusti vuonna 2017 yhteensä 4 209 000 ihmistä.


title: Illyyrin kieli

text: Illyyrin kieli on Balkanin luoteisosassa asuneiden illyrialaisten puhuma kuollut kieli.


title: Illyyrin kieli

text: Illyyri mainitaan antiikin kirjailijoiden teoksissa 600–300-luvuilla eaa. Myöhemmin se joutui väistymään latinan tieltä. Kielestä ei ole säilynyt lainkaan alkuperäisiä kirjallisia muistomerkkejä. Se tunnetaan paikan- ja henkilönimien sekä kreikan- ja latinankielisessä kirjallisuudessa esiintyvien yksittäisten sanojen perusteella. Niiden pohjalta illyyri on voitu osoittaa indoeurooppalaiseksi kieleksi.


title: Illyyrin kieli

text: Nykyistä albanian kieltä on usein pidetty illyyrin historiallisena perillisenä. Vaikka tämä tuntuukin todennäköiseltä, asiaa ei ole pystytytty todistamaan illyyrinkielisten tekstien niukkuuden takia. Illyyrin tutkimus on perustunut pitkälti Kaakkois-Italiassa puhutun messaapin aineistoon. Niidenkin sukulaisuutta on toistaiseksi pidettävä vain hypoteesina.


title: Sikulin kieli

text: Sikulin kieli on Sisiliassa ennen roomalaisvaltaa asuneiden sikulien puhuma kuollut kieli.


title: Sikulin kieli

text: Kreikkalaiset siirtolaiset kohtasivat sikulit Sisiliassa 700-luvulla eaa. Heidän kerrotaan muuttaneen sinne Apenniinien niemimaalta. Sikulin kieli tunnetaan muutamien piirtokirjoitusten ja yksittäisten sanojen perusteella. Kieli on rakenteeltaan indoeurooppalainen, mutta sen kuulumista itaaliseen ryhmään on aineiston niukkuuden takia mahdotonta todistaa.


title: Sirkkuvarpunen

text: Sirkkuvarpunen ("Passer melanurus") on varpusten heimoon kuuluva eteläafrikkalainen varpuslintu. Sen esiintymisalue ulottuu Angolan lounaisosasta Namibiaan, Botswanaan, Zimbabwen länsiosaan, Etelä-Afrikkaan ja Lesothoon. Lajista tunnetaan kolme alalajia. Philipp Ludwig Statius Müller kuvaili lajin holotyypin Kapkaupungista vuonna 1776.


title: Sirkkuvarpunen

text: Sirkkuvarpusuroksen päässä on selvästi erottuva musta ja valkoinen merkki. Naaraan pään väritys on kuitenkin haaleampi, se näyttää olevan kuin varjokuva urosyksilön päästä.


title: Martin Frobisher

text: Martin Frobisher (1535 tai 1539 – 15. marraskuuta 1594) oli englantilainen merimies. Hän teki kolme merimatkaa Amerikan mantereelle löytääkseen tien Euroopasta Itä-Aasiaan. Kaikki matkat päättyivät Kanadaan, suunnilleen Nunavutin ja Frobisher Bayn alueelle. Toisella matkallaan Frobisher luuli löytäneensä kultamalmia, ja toi sitä kotimaahansa noin 200 tonnin edestä. Sitten hän palasi takaisin Kanadaan vielä suuremman laivaston kanssa, ja toi lisää "kultaa" Englantiin. Myöhemmin paljastui, että molemmat lastit olivat täynnä arvotonta pyriittiä eli katinkultaa. Frobisher toimi myös laivakaapparina ja ryösti Ranskalle kuuluneita laivoja. Myöhemmin hänet lyötiin ritariksi palveluksestaan Voittamattoman armadan torjumisessa.


title: Karri Akkanen

text:
Karri Akkanen (s. 29. tammikuuta 1984 Tampere) on suomalainen entinen jääkiekkoilija. Hän oli peräti 198 cm pitkä ja 112 kg painava hyökkääjä. Akkanen pelasi urallaan vajaan yhden SM-liigakauden 2002–2003 kasvattajaseurassaan Tampereen Ilveksessä, jossa rightin mies teki 21 ottelussa yhden syöttöpisteen.
Akkanen pelasi suurimman osan kaudestaan 2001–2002 Ilveksen B-nuorissa ja seuraavana kesänä Tampa Bay Lightning varasi hänet kuudennella kierroksella numerolla 174. Akkanen nostettiin kaudeksi 2002–2003 Ilveksen SM-liigarinkiin ja hän pelasi kauden aikana 21 runkosarjaottelua. Osa kaudesta kului vielä A-nuorissa. Kaudella 2003–2004 Akkanen pelasi Ilveksen A-nuorissa neljä ottelua, kunnes hän siirtyi lokakuussa 2003 paikallisvastustaja Tapparaan. Akkanen edusti vain joukkueen A-nuoria, joissa hän voitti Suomenmestaruuden keväällä 2004. Kauden aikana Akkanen pelasi myös neljä Mestis-ottelua alle 20-vuotiaiden maajoukkueessa.


title: Karri Akkanen

text: Myös kauden 2004–2005 Akkanen edusti Tapparaa vain A-nuorissa. Sittemmin hän pelasi muutamia otteluita alemmissa sarjoissa: kaudella 2005–2006 Akkanen pelasi viisi ottelua Suomi-sarjaa HCM:ssä ja kaudella 2006–2007 kaksi ottelua II-divisioonaa Nokian Pyryssä. Kaudella 2009–2010 hän pelasi NoPyssä vielä yhden Suomi-sarjaottelun, joka jäi Akkaselle uran viimeiseksi.


title: Fred Scanlan

text: Frederick ”Fred” Scanlan (5. toukokuuta 1877 Montreal – 11. marraskuuta 1950) oli kanadalainen jääkiekkoilija, joka pelasi hyökkääjänä seuroissa Montreal Shamrocks ja Winnipeg Victorias. Amatöörinä pelannut Scanlan kuului samaan ketjuun kuin Arthur Farrell ja Harry Trihey. Hän oli Stanley Cupin kaksinkertainen voittaja Shamrocksin riveissä ja lopetti aktiivikiekon vuonna 1903.


title: Veneetin kieli

text: Veneetin kieli on muinaisessa Venetiassa asuneiden veneettien puhuma kuollut kieli. Se väistyi latinan tieltä ajanlaskumme kahden ensimmäisen vuosisadan aikana.


title: Veneetin kieli

text: Kieli tunnetaan noin 350:n Koillis-Italiasta ja sen lähialueilta löydetyn piirtokirjoituksen perusteella. Eteläisimmät löydöt ovat lähellä Pojoen suuta sijaitsevasta Adriasta, pohjoisimmat Gailjoelta Itävallan Kärntenistä ja itäisimmät Triestestä. Varhaisimmat niistä ovat 500-luvun lopusta ja nuorimmat ensimmäisen vuosisadan puolivälistä eaa. Tekstit koostuvat lähes yksinomaan votiivi- ja hautakirjoituksista. Suurin osa niistä on laadittu etruskeilta omaksutulla kirjaimistolla, johon on lisätty yksittäisiä kreikkalaisia merkkejä. 100-luvulta lähtien veneetit käyttivät latinalaista kirjaimistoa.


title: Veneetin kieli

text: Veneetti on indoeurooppalainen kieli, mutta sen kuuluminen kielikunnan itaaliseen ryhmään on kyseenalaista. Kysymys veneetin asemasta indoeurooppalaisten kielten joukossa on toistaiseksi avoin.


title: Kaarian kieli

text: Kaarian kieli on muinaisessa Kaariassa puhuttu kuollut kieli. Se kuuluu indoeurooppalainen kielten heettiläiseen ryhmään.


title: Kaarian kieli

text: Muinainen Kaaria sijaitsi Vähän-Aasian lounaisosassa Lyydian ja Lyykian välissä. Sieltä on löydetty muutamia kymmeniä lyhyitä tekstejä, jotka on ajoitettu suunnilleen 300–200-luvuille eaa. Suurin osa kaariankielisistä teksteistä on kaarialaisten palkkasoturien Egyptissä 600–400-luvuilla tekemiä piirtokirjoituksia. Turkin Kaunosista löydettiin vuonna 1996 laaja kaksikielinen kaarialais-kreikkalainen kirjoitus.


title: Kaarian kieli

text: Kaariankieliset tekstit on laadittu noin 40 kirjaimesta koostuvalla kaarialaisella aakkostolla, joka perustuu ilmeisesti johonkin länsiseemiläiseen kirjaimistoon. Sen hyvin hitaasti edennyt selvitystyö on nykyään saatettu lähes loppuun, mutta tekstien tulkinnassa on edelleen huomattavia vaikeuksia.


title: David Rautio

text: David Rautio (s. 8. heinäkuuta 1985 Luulaja, Ruotsi) on ruotsalainen jääkiekkoilija, pelipaikaltaan maalivahti. Hän pelaa tällä hetkellä SHL:ssä Brynäs IF -joukkueen riveissä. Rautio on pelannut yhden ottelun Ruotsin jääkiekkomaajoukkueessa vuoden 2013 Karjala-turnauksessa.


title: Lyykian kieli

text: Lyykian kieli on muinaisessa Lyykiassa puhuttu kuollut kieli. Se kuuluu indoeurooppalaisten kielten heettiläiseen ryhmään.


title: Lyykian kieli

text: Lyykian kieli tunnetaan kiveen hakattujen ja rahojen sisältämien piirtokirjoitusten perusteella. Ne edustavat kahta eri murretta, joista rakenteeltaan arkaaisempi tunnetaan nimellä "miljan". Kirjoittamiseen on käytetty kreikkalaista muistuttavaa vähäaasialaista kirjaimistoa.


title: Lyykian kieli

text: Lyykialla ja luuvilla on yhteisiä piirteitä, joiden perusteella ne on yhdistetty erilliseksi heettiläisten kielten alaryhmäksi. Toisaalta niiden välillä on myös huomattavia eroja, jotka estävät yhteisen kantakielen rekonstruoimisen. Todennäköisempää onkin, että samankaltaisuudet ovat syntyneet murteiden välisen vuorovaikutuksen tuloksena.


title: Lasten Eurovision laulukilpailu 2011

text: Lasten Eurovision laulukilpailu 2011 on yhdeksäs Lasten Eurovision laulukilpailu. Se järjestettiin Armenian pääkaupungissa Jerevanissa 3. joulukuuta 2011. Ensimmäistä kertaa kilpailun historiassa kilpailu järjestetään edellisen vuoden voittajamaassa. Osallistujamaita on 13. Bulgaria tulee takaisin kahden vuoden tauon jälkeen ja Malta sekä Serbia vetäytyvät. Latvian piti myös vetäytyä, mutta muutti päätöstään vielä myöhemmin. San Marino aikoi osallistua kilpailuun, mutta se vetäytyi sopivan edustajan puuttumisen vuoksi.


title: The Truth (suomalainen yhtye)

text: The Truth on jurvalainen kristillistä rokkia soittava yhtye, joka on perustettu vuoden 2000 lopulla.


title: The Truth (suomalainen yhtye)

text: Bändi on julkaissut uransa aikana kaksi omakustanne CD:tä ja yhden omakustanne singlen. 2010 bändin varsinaisen debyyttialbumin `Loppuunkulunut` julkaisi kristilliseen musiikkiin erikoistunut levy-yhtiö Maanalainen Levykauppa. Levy meni julkaisuviikollaan (26/2010) Suomen virallisen listan sijalle 40 ja Rumbalistan sijalle 5.


title: Palaijin kieli

text: Palaijin kieli on muinaiseen heettiläisvaltakuntaan kuuluneessa Palan maakunnassa puhuttu indoeurooppalaisten kielten heettiläiseen ryhmään kuuluva kuollut kieli. Se tunnetaan heettien pääkaupungin Hattušan arkistoista löydettyjen nuolenpääkirjoitusten perusteella.


title: Palaijin kieli

text: Palan maakunnan uskotaan sijaineen nykyisessä Keski-Turkin pohjoisosassa. Palaijinkielisiä tekstikatkelmia on löydetty ainoastaan vähän yli kymmenen. Ne ovat luonteeltaan uskonnollisia kulttitekstejä. On arveltu, että niiden kirjoittamisen aikaan 1500–1200-luvuilla eaa. palaiji olisi puhekielenä ollut jo kuollut.


title: Viracheyn kansallispuisto

text: Viracheyn kansallispuisto on luonnonsuojelualue Kambodžan koilliskolkassa, Laosin ja Vietnamin rajalla. Puisto on perustettu vuonna 1993. Sen pinta-ala on 3 325 neliökilometriä, joten se on Kambodžan seitsemästä kansallispuistosta suurin.


title: Viracheyn kansallispuisto

text: Viracheyssä on vuoria ja laaksoja, metsää ja ruohikkoalueita. Puiston uhanalaisiin lajeihin kuuluvat tiikeri, leopardi, puuleopardi, elefantti, malaijikarhu, gauri, ja gibbonit.


title: Don Meredith

text: Joseph Donald ”Don” Meredith (10. huhtikuuta 1938 Mount Vernon, Texas – 5. joulukuuta 2010 Santa Fe, New Mexico) oli yhdysvaltalainen amerikkalaisen jalkapallon pelaaja, urheilukommentaattori ja näyttelijä.


title: Don Meredith

text:
Meredith pelasi ennen ammattilaisuraansa kolme kautta, 1957–1959, texasilaisen Southern Methodist Universityn (SMU) amerikkalaisen jalkapallon joukkueen pelinrakentajana. Chicago Bears varasi hänet NFL:ään vuoden 1960 NFL Draftin kolmannella kierroksella, numerolla 32, mutta kauppasi hänet pian silloiseen tulokasseuraan Dallas Cowboysiin. Meredith nousi muutaman kauden jälkeen Cowboysin aloittavaksi pelinrakentajaksi toimittuaan aluksi Eddie LeBaronin varamiehenä.
Meredith johdatti Cowboysin kahdesti NFL:n loppuotteluun, kausina 1966 ja 1967, mutta Green Bay Packers vei molemmilla kerroilla voiton. Ensiksi mainitun kauden päätteeksi hänet nimettiin NFL:n vuoden pelaajaksi, Bert Bell Awardin saajaksi. Hän heitti tuolla kaudella 24 touchdown-syöttöä ja 2805 jaardia, jotka jäivät hänen uransa parhaiksi lukemiksi. Hänet valittiin urallaan myös kolmeen NFL:n tähdistöotteluun eli Pro Bowliin, kausina 1966–1968. Hän lopetti pelaajauransa kauden 1968 jälkeen, pelattuaan NFL:ssä yhdeksän kautta. Vuonna 1976 Meredith ja samana vuonna hänen kanssaan pelaajauransa lopettanut keskushyökkääjä Don Perkins nimettiin toisena ja kolmantena pelaajana Dallas Cowboysin Ring of Honoriin. Hänen pelaajauransa jälkeisiin kunnianosoituksiin kuuluu myös valinta College Football Hall of Fameen vuonna 1982.